"MESEJ SEBENAR JANGAN LAKUKAN PERKARA SYIRIK..." - SHIHA TAHU BAIK BURUK

"Sebenarnya, dalam video muzik kali ini, saya hanya mahu mencipta kelainan dan tampil dengan imej berbeza berbanding sebelum ini, itulah yang saya bincangkan dengan pihak label terlebih dahulu. Tetapi, ada pihak yang mendakwa imej saya dan penggunaan props dalam video muzik lagu ini menyerupai Iluminati, kalau benar ia kelihatan sama, saya yakin itu hanya kebetulan.

"Solekan saya dalam muzik video itu hanyalah sekadar untuk membawa watak ahli sihir, sama juga kalau kita saksikan seorang pelakon yang membawa watak ahli sihir dalam filem seram. Manakala, penggunaan lampu berbentuk segitiga sebagai props pula melambangkan huruf A yang juga huruf pertama dalam ejaan tajuk lagu terbaru ini," jelas penyanyi Shiha Zikir.

Bintang 'Dansa Dan Sing' itu tampil memberi penjelasan tentang mesej sebenar yang disampaikan dalam video muzik lagu terbarunya, AEWO. Menurut Shiha, dia menolak dakwaan segelintir pihak yang mengatakan video muzik tersebut mengandungi unsur bertentangan ajaran Islam atau Iluminati.

Klik untuk gambar besar

Tambah Shiha, para peminat tidak harus memandang pada sudut negatif sahaja kerana mesej yang sebenar adalah untuk mengingatkan masyarakat agar menjauhkan diri daripada perbuatan syirik: "Apa yang penting, mesej sebenar yang saya ingin sampaikan adalah jangan lakukan perkara syirik kepada Allah SWT. Mesej ini juga ada ditulis di penghujung video muzik AEWO ini.

"Watak ahli sihir yang saya bawa dalam video muzik ini hanyalah sekadar lakonan yang berdasarkan dunia realiti, saya sendiri ada mendengar kenalan yang mempunyai pengalaman disihir oleh mereka yang tidak bertanggungjawab.

"Sebab itulah kita jangan menilai sesuatu berdasarkan luaran, jangan fikir pada sudut negatif sahaja, saya pun tahu baik buruk, takkan lah saya mahu kelihatan seperti pengamal Iluminati, jauh sekali untuk menyertainya,"ujarnya.

www.myartis.com / Sumber & foto: Astro Gempak & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HADIAH RUMAH DIMUNGKIRI - DAHLAN ZAINUDDIN PINDAH KE PPR

"Itu hanya cakap sahaja... Saya dan suami tidak mengharapkan pun malah reda apabila ia sekadar tinggal janji. Selebihnya saya enggan ulas mengenainya kerana tidak mahu bercakap tentang perkara itu.

"Kerana ia tidak manis," kata isteri kepada penyanyi Dahlan Zainuddin iaitu Datin Effa Rizan yang memberitahu dia sekeluarga reda apabila janji yang dibuat oleh seorang ahli perniagaan untuk menghadiahkan mereka sebuah rumah hanya tinggal harapan.

Effa ketika dihubungi berkata, beliau tidak berkecil hati apabila pihak tersebut memungkiri janji kerana sejak awal lagi dia tidak meletakkan sebarang harapan untuk memiliki sebuah rumah hadiah daripada orang lain.

Dalam pada itu, Effa berkata, di sebalik kejadian itu sebenarnya tersimpan seribu hikmah apabila mereka akhirnya berpindah ke rumah Program Perumahan Rakyat (PPR) Seri Aman, Kepong sejak dua minggu lalu.

Katanya, kediaman itu adalah atas usaha pengerusi Yayasan Kebajikan Artis Tanah Air (YKAT), Datuk DJ Dave yang prihatin dengan keadaan mereka selepas 20 tahun menyewa di Bukit Indah, Ampang.

Klik untuk gambar besar

"Alhamdulillah sudah dua minggu kami berpindah ke rumah baru, keadaan sangat selesa dan paling penting kehidupan lebih tenang sekarang.

"Syukur kepada Allah masih ada pihak yang sudi membantu kami dan ringan sedikit beban memandangkan sebelum ini kadar sewa rumah sangat tinggi," ujarnya.

Tambah Effa, keadaan suaminya yang tidak sihat menyebabkan pendapatan mereka tidak menentu dan perpindahan mereka ke PPR Seri Aman, Kepong boleh menjimatkan banyak kos.

"Apa yang paling penting sekarang adalah untuk rawatan suami dan penjimatan wang yang dilakukan boleh digunakan untuk menanggung kos perubatannya.

Bercakap mengenai kesihatan Dahlan Dyang sentiasa merindui untuk kembali aktif menyanyi, Effa berkata, keadaan suaminya itu ketika ini kurang sihat ekoran masalah lemah jantung yang dihadapinya.

Kata Effa, kesihatan Dahlan perlu dipantau agar kondisinya tidak bertambah teruk selain perlu berjumpa dengan doktor secara berkala.

"Jika diikutkan penyakit angin ahmar yang dihadapinya dua tahun lalu semakin pulih namun masih melakukan rawatan fisioterapi di Pusat Rehab di Cheras.

"Cuma masalah jantungnya yang membuatkan dia kurang sihat sejak kebelakangan ini kerana jantungnya lemah," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIDAKWA PUKUL ANAK ANGKAT UNTUK YOUTUBE - USAHAWAN KOSMETIK DISIASAT POLIS

Disebabkan mahu merakam gelagat anaknya menangis ketika sesi rakaman video, seorang usahawan kosmetik terkenal didakwa telah bertindak kasar dengan memukul anak angkatnya.

Dalam satu laporan polis pembantu rumahnya yang juga merupakan saksi yang viral di media sosial, usahawan kosmetik itu dikatakan memukul kanak-kanak itu di kediamannya yang terletak di Kota Damansara.

Dakwa saksi tersebut, usahawan terbabit telah bertindak mengangkat tangan kepada anak angkatnya hanya kerana ingin merakam video Youtube yang menyaksikan gelagat anak angkatnya itu sedang menangis.

Dia kemudian telah meminta pembantu rumah berkenaan untuk membawa kanak-kanak itu ke dalam sebuah bilik kasut sebelum mengarahkannya untuk memukul mangsa. Akan tetapi, pembantu rumah ini mengakui bahawa dia tidak berani dan enggan menuruti arahan usahawan tersebut untuk memukul mangsa kerana risau kanak-kanak itu akan tercedera.

Dakwa pembantu rumah itu lagi, usahawan kosmetik dengan sendirinya telah memukul mangsa menggunakan kasut dan telah mencubit badan mangsa sehingga meninggalkan kesan lebam. Tambahnya, tujuan dia membuat laporan polis adalah untuk melindungi dirinya daripada difitnah dan dituduh memukul mangsa.

Klik untuk gambar besar

Ketua Polis Daerah Petaling Jaya, Asisten Komisioner Nik Ezanee Mohd Faisal mengesahkan pihaknya menerima laporan berhubung kejadian itu.

"Kami sudah merakam keterangan daripada semua saksi termasuk suspek. Kertas siasatan berhubung kejadian itu dijangka siap dalam minggu ini. Ia akan dirujuk kepada Timbalan Pendakwa Raya untuk tindakan lanjut. Kes disiasat mengikut Seksyen 31 (1) (a) Akta Kanak-Kanak 2001.

"Ia akan dirujuk kepada Timbalan Pendakwa Raya untuk tindakan lanjut. Kes disiasat mengikut Seksyen 31 (1) (a) Akta Kanak-Kanak 2001," ujarnya dipetik sebagai berkata melalui Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MANA ADA SAYA CERAIKAN ADIRA" - DATUK RED

Ada satu dakwaan hangat diperkatakan di 'Laman Sembang Gosip CARI' yang mempersoalkan hubungan Adira Suhaimi dengan suaminya ahli perniagaan, Datuk Seri Adnan Abu atau Datuk Red, 38, berakhir.

Datuk Red didakwa sudah menceraikan isteri keduanya itu dan merancang untuk berkahwin dengan pelakon baharu Ruhainies.

Datuk Red bagaimanapun menerusi kenyataan di mStar berkata, dia tidak akan menceraikan isteri-isterinya semata-mata untuk berkahwin lain.

"Lawak betul, saya sayangkan Adira dan dia pun sedang mengandungkan anak saya, macam mana gosip keluar kami bercerai pula, sibuk betul orang bercakap tentang saya ya. Saya tidak akan buang isteri-isteri saya, tapi kalau tambah saya mahulah," ujarnya dipetik sebagai berkata.

Datuk Red turut mempunyai seorang isteri yang dikenali sebagai Sharifah atau Datin Red.

Sementara itu, ditanya tentang Ruhainies ke kedai barangan kemas, dia enggan mengulas dan meminta bertanya kepada pelakon itu sendiri.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Dalam pada itu, mengulas tentang keadaan Adira yang kini sudah memasuki kehamilan dua bulan, kata Datuk Red, penyanyi lagu 'Ombak Rindu' itu masih mengalami alahan dan muntah-muntah.

"Dia sihat dan sekarang masih muntah-muntah. Saya suruh dia berehat tapi dia degil, sekarang sibuk dengan persiapan untuk persembahan di Festival Filem Malaysia 28 tidak lama lagi," katanya.

Datuk Red berkata, dia kini sedang mencari nama yang sesuai untuk bayi tersebut biarpun masih belum mengetahui jantinanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA QUE MEMBELAI RAMBUT LINDA

Bila ditanya, mati-mati mereka tak mengaku ada hubungan cinta. Tapi tup-tup, bermesra dalam senyap! Aikkk... kalau sekadar kawan, takkan main belai-belai rambut pulak?? Apa-apa hal pun, kita tunggu ajalah pengumuman gembira dari mereka! Tak gitu??(\__/)(='.'=)(")_(")myartis 2008


28 GAMBAR TERKINI NORA DANISH & ADI PUTRA DI MEKAH

Gambar-gambar terkini Nora Danish dan Adi Putra ketika mengerjakan umrah di Tanah Suci Mekah.

Pastinya, Nora mendapat ketenangan jiwa di sana meskipun mendakwa pemergiannya itu tiada kena mengena dengan pernikahan bekas suaminya Jejai dengan Fasha Sandha.

Harapan kita, moga Allah SWT membukakan hati mereka untuk terus mendekatkan diri ke jalan yang diredhai selepas ini. Amin..!

Klik untuk imej besar...

Lagi 27 gambar menarik selepas ini ...


DICERAI TALAK 3 - ISTERI AMAR ASYRAF REDA & PASRAH

Gara-gara kontroversi yang melanda pelakon Amar Asyraf sebelum ini yang didakwa menjalin hubungan cinta dengan seorang wanita bernama Ellika Azman, isteri keduanya iaitu Vivy Jeffry akhirnya membuka mulut mengakui dirinya telah diceraikan oleh Amar dengan talak tiga sejak 4 November tahun lalu.

Dakwa Vivy, dia reda dan pasrah selepas ditakdirkan bercerai dengan pelakon itu sedemkiian rupa, demikian lapor media.

"Saya cuma mohon Amar tampil untuk uruskan proses perceraian ini kerana ia berlaku di luar mahkamah. Disebabkan dia gagal dihubungi, saya sudah tidak boleh berurusan dengannya lagi.

"Saya harap Amar janganlah aniaya saya sampai begini sekali. Permudahkanlah urusan ini agar proses perpisahan ini berjalan lancar," ujarnya dipetik sebagai berkata pada Harian Metro.

Klik untuk gambar besar

"Ketika perceraian itu, dia ditemani seorang rakan ketika kami menguruskan hal surat beranak anak. Jujur tiada sekelumit dendam atau marah terhadapnya, kerana saya sudah pasrah dengan apa yang berlaku ini.

"Saya kini cuma mohon Amar tampil untuk menguruskan proses perceraian itu dengan segera supaya saya boleh teruskan kehidupan dengan anak seperti biasa," tambahnya.

Bagaimanapun, apa yang dikesalkannya, kes itu masih tidak dapat disahkan oleh pihak mahkamah dan ia seolah menganiaya dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEBETULAN ALLAH JADIKAN HARI LAHIR JODOH-JODOH SAYA SAMA" - FASHA

"Kebetulan pada hari lahir dia (Jejai), dia ada telefon saya dan ucap selamat hari lahir pada Aidil. Jadi secara profesional saya pun ucap benda yang sama pada dia. Sudah tentu saya tidak lupa tarikh lahir Jejai sebab dia tetap ayah kepada anak-anak saya.

"Saya pun pada mulanya tidak perasan yang tarikh lahir mereka sama. Kebetulan Allah jadikan hari lahir jodoh-jodoh saya pada tarikh yang sama," kata pelakon Fasha Sandha yang menggangap ia satu kebetulan apabila bekas suami, Jejai berkongsi tarikh lahir dengan suami barunya, pelakon Aidil Aziz yang jatuh pada 26 Julai.

Ibu kepada dua cahaya mata itu memberitahu dia tidak mempunyai masalah untuk memberikan ucapan selamat hari lahir buat bekas suaminya kerana baginya Jejai atau nama sebenarnya Rizal Ashram Ramli tetap ayah kepada anak-anaknya.

Meskipun sudah hampir tiga tahun bercerai, Fasha tetap mengekalkan hubungan baik dengan bekas suaminya, malah mengekalkan keharmonian itu demi anak-anak: "Anak-anak saya dibesarkan dengan suasana penuh kasih sayang. Mereka tidak pernah tahu atau nampak benda-benda yang tidak 'best' pasal ibu bapa mereka".

Klik untuk gambar besar

www.myartis.com / Sumber & foto: Kopi Planet & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARRIS ANNUAR KECEWA: "SAYA CABAR INDIVIDU YANG TUDUH SAYA BERHIBUR TAMPIL BUKTIKAN"

Baru-baru ini, timbul dakwaan mengatakan pelakon dan personaliti media sosial, Harris Annuar berhibur di beberapa kelab malam dan hotel sekitar Langkawi sehingga disahkan positif Covid-19.

Harris berkata, dia terkilan apabila ada pihak sesuka hati melemparkan pelbagai tuduhan termasuk mendakwa dirinya berhibur di beberapa kelab malam dan hotel sekitar Langkawi.

"Saya cabar individu yang menuduh saya berhibur di Langkawi pada malam sambutan tahun baharu lalu untuk tampil buktikannya. Saya bukan jenis kaki parti. Kalau di Kuala Lumpur pun saya tak berminat nak pergi apatah lagi di sana.

"Saya hanya pergi ke kelab malam jika ada majlis pelancaran sahaja dan atas urusan kerja saja. Kawan-kawan saya tahu yang saya bukan jenis begitu. Saya sedih apabila difitnah begitu teruk.

Klik untuk gambar besar

"Pada malam tahun baharu saya hanya lepak di kafe Scuba. Itupun kafe terbabit tak ramai orang jika dibandingkan dengan kafe lain berdekatannya. Ini satu fitnah yang agak berat apabila mengatakan saya seorang kaki parti," katanya.

Menurut Harris, dia kecewa apabila menjadi mangsa kecaman netizen di laman sosial apabila mendedahkan dirinya positif wabak berkenaan.

"Saya tak tahu macam mana nak terangkan apabila orang menganggap saya seolah-olah pembawa sedangkan saya dijangkiti ketika berada di Langkawi. Ramai yang mengecam mengatakan saya tidak memakai pelitup muka sedangkan jika membuat carian menggunakan tanda pagar #PulauLangkawi berapa ramai yang tidak memakai penutup muka ketika bergambar?.

"Jadi samalah dengan saya apabila mahu bergambar. Namun selepas itu saya akan memakainya. Saya seorang yang mengambil berat mengenai keselamatan diri dan akan mengimbas kod My Sejahtera. Sebab itu, sebaik pulang dari Langkawi saya ambil tanggungjawab untuk terus membuat ujian saringan kerana rasa panas badan.

"Ramai yang marah sebab saya pergi melancong, bagaimana pula dengan orang lain yang turut mengambil peluang sama untuk bercuti di sana tapi apabila pulang tidak melakukan ujian saringan atau kuarintin diri di rumah.

"Saya bukan minta dipuji tapi sekurang-kurangnya saya ambil tanggungjawab untuk melakukan ujian saringan berbanding orang lain yang tidak melakukannya sekali gus mungkin membahayakan nyawa orang lain," jelasnya.

Terdahulu, Harris disahkan positif Covid-19 selepas menjalani ujian saringan yang dikendalikan sebuah klinik swasta di Bandar Baru Bangi, Selangor, kelmarin. Menurut Harris, dua rakan baiknya, Tajuddin Bakar dan Abdul Wahiduzzaman turut didapati positif Covid-19.

"Saya bersama mereka kini menjalani kuarantin di rumah sewa Tajuddin. Kami masih menunggu panggilan dari Kementerian Kesihatan Malaysia untuk tindakan lanjut. Alhamdulillah setakat ini kami bertiga berada dalam keadaan baik," tuturnya.

www.myartis.com / Sumber & foto: Harian Metro & Instagram Harris Annuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY KONGSI KISAH PERTEMUAN, DEDAH SUAMI KENA HAFAL SURAH AL-MULK SEBELUM NIKAH

Baru-baru ini, pelakon Elfira Loy ada berkongsikan mengenai pertemuan dan perkenalan dengan suaminya, Faris Khairol Anuar  sebelum mendirikan rumah tangga yang kini sudah memasuki tahun kedua.

Menerusi Insta Story, Elfira dilihat ada menjawab pertanyaan peminat dan tidak lokek berkongsikan kisah romantis disebalik pertemuan mereka satu ketika dahulu.

Menurut Elfira, kali pertama dia bertemu Faris pada malam Anugerah Industri Muzik ke-20 pada 2013. Malah, Faris turut memuat naik foto mereka di Twitter dan berterima kasih kepada Datuk Aznil Nawawi yang mempertemukan mereka.

Elfira turut berkongsikan, rakan baiknya Anis yang juga anak kepada pelakon Rosyam Nor turut mendoakan agar dia dan Faris bertemu jodoh.

Klik untuk gambar besar

Dalam pada itu, Elfira turut berkongsi cerita dia jatuh hati pada suaminya selepas mendengar Faris membaca surah Al-Mulk yang juga merupakan surah kegemarannya.

Bukan itu sahaja, Elfira mendedahkan ibunya turut memberi syarat kepada Faris supaya menghafal surah al-Mulk terlebih dahulu jika mahu berkahwin dengan anaknya.

Elfira dan Faris mendirikan rumah tangga pada 1 Januari 2019. Hasil perkahwinan, pasangan itu dikurniakan seorang cahaya mata lelaki, Muhammad Rayyan Khalaf pada Oktober tahun lalu.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IG AAISYAH ADA REVIEW WANITA SEKSI - NETIZEN KECAM CHE TA

Bagi anda yang sering mengikuti laman Instagram Aaisyah Dhia Rana, 7, iaitu anak kepada pelakon Rozita Che Wan dan Zain Saidin ini, pasti tahu si cilik itu selalu berkongsi perkembangan dirinya.

Namun terkini, Instagram Aaisyah telah menarik perhatian apabila ada memuat naik satu hantaran berupa video promosi produk membesarkan aset khas untuk wanita.

Video berdurasi kurang daripada 1 minit itu telah memaparkan seorang wanita sedang memegang produk dengan menunjukkan hampir sebahagian payu daranya dengan memakai baju tidur yang seksi.

Klik untuk gambar besar

Seperti kebiasaan, perkara tersebut sudah tentu menerima kecaman netizen dimana rata-ratanya meluahkan rasa kurang senang kerana merasakan intipati video tersebut agak lucah dan tidak sesuai untuk usia anaknya yang masih kecil.

Lantas, pengikut dan peminat Aaisyah tampil memberikan 'sepatah dua kata' kepada Rozita atau mesra disapa Che Ta, 47, di atas tindakannya membiarkan iklan seperti itu berada di Instagram anaknya.

Malah, ada yang bertindak untuk tidak mengikuti lagi akaun media sosial Aaisyah dan ada juga yang telah berkurang rasa hormat kepada aktres jelita ini.

Che Ta bagaimanapun sehingga kini masih belum mengeluarkan sebarang kenyataan berhubung muat nik tersebut meskipun dikritik hebat oleh netizen.

Sekadar info, Aaisyah merupakan anak ketiga kepada Che Ta hasil perkahwinannya bersama Zain. Terdahulu, Che Ta turut mempunyai dua orang anak lelaki iaitu Ammar Effendy dan Aniq Ezzra hasil perkongsian hidup dengan bekas suaminya yang terdahulu.

www.myartis.com / Sumber & foto: Beautifulnara & Instagram Aaisyah Dhia Rana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH SEDAR - JULIE SUDIRO MASIH DI ICU

Selepas dimasukkan di Hospital Universiti Teknologi MARA (UiTM), Puncak Alam akibat paras oksigen menurun, sejak Isnin lalu, keadaan penyanyi veteran, Datin Paduka Julie Sudiro, 80, dilaporkan semakin stabil.

Bagaimanapun, anak bongsunya iaitu Jose Irmanto Sudiro Soliano, 45, memberitahu ibunya masih ditempatkan di Unit Rawatan Rapi (ICU), Hospital UiTM dan masih memerlukan bantuan pernafasan.

"Emak masih dalam ICU sejak Selasa lalu. Tetapi, semalam saya diberitahu doktor, emak menunjukkan perkembangan positif. Keadaannya lebih baik daripada hari sebelumnya.

"Alhamdulillah, emak sudah sedar dan buka mata, tetapi masih dalam keadaan kritikal kerana belum dicabut saluran 'intubation' untuk membantunya bernafas.

"Tetapi, emak tahu apa yang kami cakap apabila memanggilnya. Namun, agak sukar emak bercakap dengan saluran pernafasan. Itu pun sudah membuatkan kami bersyukur," tuturnya.

Tambah Jose, emaknya ada melakukan imbasan tomografi berkomputer (CT Scan) pada September lalu dan keputusannya tidak berapa bagus. Sehubungan itu, Jose berharap sesiapa sahaja yang mengenali ibunya agar dapat mendoakan kesembuhan dan kesejahteraannya.

"Ketika paras oksigen emak menurun, kami menghubungi paramedik datang ke rumah. Emak diberikan mesin oksigen untuk membantunya bernafas. Tetapi, paras oksigen masih menurun apabila diberikan bantuan mesin.

"Jadi, jalan terbaik menghantar emak ke hospital untuk rawatan lanjut. Alhamdulillah, Hospital UiTM adalah hospital yang sangat bagus, kelengkapan mesin perubatan terbaharu memandangkan hospital ini baru dibuka, pertengahan tahun lalu.

"Emak dirawat oleh enam doktor pakar. Jadi, saya percaya doktor mampu merawat emak dengan baik. Saya mohon peminat atau sesiapa mengenali emak mendoakannya segera sembuh daripada keadaan kritikal," katanya.

Dua tahun lalu, Julie atau nama sebenarnya, Raden Juariah Raden Sudiro dilaporkan menjalani hidup dengan tenang sebagai guru mengaji.

Antara mereka yang menjadi anak murid penyanyi yang terkenal menerusi lagu jazz dan keroncong sejak 1960-an itu Allahyarham Seniwati Mariani, Shasha, Dian P Ramlee dan ramai lagi.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


61 GAMBAR - MAJLIS RESEPSI JIHAN MUSE & UNGKU HARIZ YANG SEDERHANA

Malam semalam, majlis resepsi Jihan Muse, 33, dan Ungku Hariz, 31, telah diadakan sejurus selepas majlis pernikahan petang semalam.

Majlis yang berlangsung di Laman Kayangan, Shah Alam itu diadakan secara sederhana tetapi meriah.

Dalam majlis itu, Jihan kelihatan anggun dengan menggayakan gaun putih hasil rekaan Rizman Ruzaini manakala Ungku Hariz pula segak dengan suit yang cukup eksklusif hasil pereka fesyen yang sama.

Apa yang menarik, Jihan dan Ungku Hariz persis Cinderella dan Prince Charming apabila menaiki kereta kuda menuju ke majlis resepsi.

Ditanya mengenai anak, kata Jihan, dia berharap agar beliau dikurniakan cahaya mata secepat mungkin kerana faktor umurnya yang sudah memasuki usia 33 tahun.

Dia mengimpikan untuk mempunyai sebuah keluarga yang sempurna dengan anak-anak sebagai penyeri rumah tangga.

"Saya tidak ada rancangan untuk anak, tapi kalau boleh saya ingin cepat sebab umur saya bukan muda lagi.

Menurut Jihan, percintaan selama sembilan tahun membuatkan dia dan suaminya lebih matang dalam mengendalikan sebarang masalah.

"Hubungan kami sudah sembilan tahun dan boleh dikatakan agak matang sebab dulu sudah bergaduh dan tahu perangai masing-masing.

"Bagi saya yang penting ialah komunikasi walaupun kami masing-masing sibuk dengan kerjaya. Namun saya tidak menafikan kata orang kehidupan berkahwin berbeza daripada bercinta dan saya harap kami dapat laluinya dengan baik," ujarnya.

Sementara itu, Ungku Hariz berkata, dia tidak meletakkan sebarang syarat untuk wanita itu meneruskan kerjayanya sebagai selebriti selepas berkahwin. Katanya, apa yang penting Jihan dapat menjaga maruah dan dirinya sendiri seperti mana yang dilakukan sebelum ini.

Untuk makluman, pasangan ini akan sekali lagi diraikan di Shah Alam pada 27 Mac depan dengan memilih tema tradisional klasik. Pada majlis itu, mereka akan menggayakan rekaan Man Kajang.

Foto:  project2pi

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"SAYA SUDAH MAAFKAN" - ELLY MAZLEIN

'Peperangan' berakhir!

Demikian halnya dengan penyanyi dan pelakon Elly Mazlein yang tidak mahu 'peperangan' di laman sosial terus berlanjutan. Ini kerana kata Elly, dia kini ingin membuka lembaran baru dalam hidup dan mahu menjadi lebih positif.

"Hidup perlu diteruskan. Saya mahu menutup buku lama dan buka buku baru. Saya sudah dapat apa yang saya mahukan dan ini bukan sahaja untuk diri saya, tetapi untuk keluarga. Penderitaan selama ini terbayar dan kali ini, saya benar-benar akan bergerak ke depan.

"Pada saya, bertelagah di Instagram dan satu negara baca mengenainya perbuatan memalukan. Sebelum ini, saya cuba tutup aib serapat-rapatnya. Sejak mengandung lagi, saya sudah kena macam-macam perkara dan hampir meroyan.

"Saya berani untuk lantang bersuara pun adalah untuk menuntut hak saya dan anak daripada bekas suami. Ketika saya berdiam diri, pihak satu lagi pula yang banyak bersuara dan itu membuatkan saya juga tampil bersuara.

"Mujurlah, saya dapat bantuan daripada keluarga yang sentiasa memberi sokongan. Saya tak mahu lagi menoleh ke belakang," kata Elly yang turut memaafkan bekas suaminya, Azmi Hatta dan Faye Kusairi serta semua keluarga bekas mentuanya.

Elly juga memaklumkan selepas ini akan memadam semua gambar berserta status yang bersifat negatif di Instagram kerana mahu menghormati peminat dan pengikutnya.

"Apa yang penting sekarang ialah fokus saya kepada anak, bapa dan kerjaya. Saya mencari rezeki secara bersendirian dan ini dugaan saya juga sebagai anak seni.

"Dengan dugaan begini, sedikit sebanyak saya ambil sebagai penguat untuk jadikan diri manusia yang lebih matang pada masa depan.

"Alhamdulillah, walaupun banyak dugaan, saya bersyukur kerana peminat dan pengikut sentiasa memberikan semangat kepada saya," ujarnya dipetik sebagai berkata.

Ditanya sama ada dugaan yang berlaku mengganggu perjalanannya sebagai peserta program Gegar Vaganza 3 (GV3), Elly tidak menafikannya.

"Tidak dinafikan, apa yang berlaku sedikit sebanyak menggangu fikiran saya lebih-lebih lagi apabila pertandingan ini juga memerlukan fokus. Namun begitu, saya akan cuba buat yang terbaik.

"Saya tahu, ramai peminat yang rindu melihat persembahan saya di pentas dan ini adalah hadiah buat semua peminat. Doakan perjalanan saya bersama anak serta kerjaya berjalan dengan lancar," jelasnya.

Semoga Elly terus tabah dalam menghadapi dugaan yang mendatang. Tindakan Elly yang memaafkan perkara yang sudah berlalu tidak akan mengubah masa silam namun pastinya mempermudahkan dirinya menghadapi masa hadapan.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BABY SHIMA CEDERA JATUH MOTOSIKAL KETIKA PENGGAMBARAN - ADA NETIZEN KATA 'GIMIK' SEMATA-MATA

Penyanyi Baby Shima menerusi satu entri di laman Instagram telah berkongsi sebuah video yang memaparkan keadaan tanggannya yang berlumuran darah selepas terjatuh daripada motosikal. Bahkan, Shima turut memohon maaf kepada pihak produksi kerana terpaksa menangguhkan proses penggambaran yang masih lagi berbaki.

"Mintak maaf tak dapat nak habiskan shooting harini, ini semua diatas kecuaian Shima juga.. 🙏🏻🙏🏻 Doakan Shima pulih 😖," tulis bekas peserta Big Stage musim pertama itu.

Shima ketika dihubungi memberitahu yang dia mengalami kecederaan selepas terjatuh daripada atas motosikal yang diboncengnya sewaktu menjalani sebuah penggambaran di Puncak Alam, Selangor. Menurut Shima, kejadian berlaku apabila dia gagal mengawal diri ketika cuba berdiri di atas motosikal.

Klik untuk gambar besar

"Saya cuba-cuba berdiri di atas motor untuk satu babak aksi ini. Kemudian apabila motosikal itu menekan brek, saya terjatuh. Disebabkan saya cuba menahan dengan tapak tangan terlebih dulu, itu yang bahagian tangan kiri saya cedera," jelasnya ketika dihubungi.

Menurut Shima, dia kemudian dibawa ke klinik berdekatan bagi mendapatkan rawatan lanjut: "Penggambaran tersebut terpaksa ditangguhkan buat sementara waktu dahulu. Lepas tangan saya elok, baru sambung semula. Apapun, keadaan saya sekarang okay sahaja," katanya.

Melihat pada bahagian komen, ada diantara mereka mendoakan kesembuhan Shima, namun ada juga yang mengatakan luka tersebut hanya 'gimik' semata-mata. Anda rasa betul ke tipu?

www.myartis.com / Sumber & foto: Beautifulnara, Astro Gempak & Baby Shima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA TERKILAN HAJAT MAHU SARAH NYANYI DI MAJLIS KAHWIN TAK KESAMPAIAN

"Kalau awak, akak bagi free je. Awak kan adik kakak. Tapi akak pregnant tau," itulah petikan kata arwah Siti Sarah di paparan skrin perbualan terakhir dengan pelakon Uqasha Senrose.

Bakal mendirikan rumah tangga dengan pelakon Kamal Adli, Uqasha terkilan dan sedih hajat untuk melihat Allahyarham Siti Sarah membuat persembahan di majlis perkahwinannya tidak kesampaian.

Uqasha atau nama sebenarnya Nik Zaris Uqasha Nik Sen, 29, berkongsi perkara itu di laman sosial bersama paparan skrin perbualan terakhir dengan arwah.

"Allahyarham seorang yang sangat baik. Ya Allah sangat sukar untuk saya terima berita ini. Kak Sarah janji nak menyanyi di wedding Sha (Uqasha)," ujarnya.

Dalam pada itu, menerusi mesej yang dikongsi Uqasha, Sarah meluahkan rasa gembira dan setuju untuk menyanyi tanpa mengenakan bayaran di majlis perkahwinan pelakon itu.

Klik untuk gambar besar

Uqasha turut mendedahkan majlis resepsi perkahwinannya yang sepatutnya berlangsung pada 19 Jun lalu di Puncak Dani Genting. Bagaimanapun, majlis tersebut terpaksa ditangguhkan akibat pandemik Covid-19.

Siti Sarah, 37, menghembuskan nafas terakhir pada pukul 5.13 pagi Isnin di Pusat Perubatan Universiti Kebangsaan Malaysia (PPUKM) selepas ditidurkan pada 4 Ogos lalu.

Allahyarham menjalani pembedahan mengeluarkan bayi lelaki ketika kandungan berusia lapan bulan pada 6 Ogos lalu selepas beberapa jam ditidurkan.

Penyanyi lagu 'Semakin' itu dimasukkan ke pusat peribatan berkenaan pada pagi 4 Ogos lalu selepas mengalami batuk yang teruk dan kekurangan oksigen dalam badan akibat jangkitan Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUARA SUPER QU PUTEH BINTANG BERSAMA BINTANG - CHILOK RAIH RM50,000

Semalam Super Qu Puteh Bintang Bersama Bintang telah melabuhkan tirainya apabila kumpulan Chilok dinobatkan sebagai juara.

Kumpulan Chilok yang dianggotai oleh Chiwan dan Achok telah membawa pulang hadiah wang tunai berjumlah RM50,000.

Peserta solo tunggal iaitu Achey pula memenangi pertandingan sketsa promosi produk Vida Beauty selama tiga minit yang dimuat naik di laman Youtube dan mendapat tontonan paling tinggi.

Klik gambar untuk size besar

Achey menerima wang tunai RM5,000 sebagai ganjaran kemenangannya itu.

Dua peserta lain yang turut bertanding pada malam tersebut adalah Titan (Ammar dan Issey) dan Bocey (Fad dan Abam).

Pada peringkat akhir tersebut, kesemua peserta diberikan lapan minit untuk mengadakan persembahan bertemakan 'Puasa dan Raya'.

Empat artis jemputan iaitu Amira, Shahrul Shiro, Anaz Ridzuan dan Sharif Zero turut tampil di pentas akhir SQPBBB bagi membantu para peserta mengadakan persembahan.

Tahniah diucapkan!

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI DEDAH FOTO 'SKANDAL' - PU ABU CURANG LAGI?

Baru-baru ini menerusi laman Instagram, isteri Pencetus Ummah (PU) Abu Sufyan, Hana Azraa telah memuatnaik sekeping foto wanita tidak bertudung. Menerusi perkongsian tersebut, Hana mendakwa wanita tersebut dipercayai merupakan kekasih hati suaminya yang baru: "Adakah ini dia? Betapa lovely kekasih hati awak #myhusbandlover #whoisshe #youknowher," tulisnya di ruangan kapsyen.

Bukan itu sahaja, Hana turut menukar gambar profil Instagram miliknya dengan imej wanita tersebut. Tindakannya itu kemudian mengundang pelbagai respons dalam kalangan pengikutnya.

"Rasalah balik, dulu kau ambil hak orang, kacau hak orang, jadi, sekarang, rasakan. Mesti tahu tentang hal-hal berbentuk kifarah. - "Abu buat hal lagi. - "Hebat Abu,..kalau handsome tak tahu lah lagi macam mana," tulis sebahagian netizen.

Bahkan, ada juga yang membuat spekulasi bahawa wanita dalam foto tersebut mirip wajah bekas isterinya, Ain 'Afini Latif. Biarpun Ain tidak pernah menunjukkan wajah sebenar disebalik purdah yang dipakainya, peminat mula berteka-teki dan mendakwa mata wanita terbabit sama seperti mata Ain.

Klik untuk gambar besar

"Masya-Allah, tak boleh padam gambar ni, tengok mata macam Ain, Allahu. - "Abu nak balik kat bekas isteri - "Mata macam Ain," komen sebahagian pengikutnya.

Bagaimanapun, entri terbabit telah dipadamkan beberapa minit selepas ia dimuatnaik. Sebelum ini, kisah rumah tangga pasangan tersebut pernah mendapat perhatian apabila dilaporkan berantakan.

Ekoran pendedahan isteri yang mendakwa PU Abu mempunyai wanita lain, akaun Instagram pendakwah tersebut menerima 'kunjungan' netizen. Rata-rata menempelak tindakan PU Abu yang dikatakan tidak pernah serik untuk mengulang kesilapan lama.

Bahkan, ada juga yang mahu mendapatkan jawapan daripada pendakwah tersebut mengenai gerangan identiti wanita tidak bertudung yang dikongsikan isterinya di Instagram semalam. Bagaimanapun, tiada sebarang respons balas daripada PU Abu yang kini sedang berada di Tanah Suci Makkah.

"Ada awek baru ke PU? Wife PU dah mengamuk tu. - "Bini hang pasaipa tu, dok meroyan di Instagram dia. - "Lelaki hidung belang. Memang tak pernah cukup satu kan. baguslah tu. Genap setahun curang lagi. - "Bu..ooo bu, tu ha bini kau tengah meroyan tu. Kesian kau tengah bawa kumpulan pergi umrah tapi tak tenang kan, semoga berjaya bro," tulis sebahagian netizen.

Tidak dinafikan, pendedahan Hana itu cukup hangat dan sekaligus mendapat pelbagai reaksi daripada netizen. Ada yang berkata, ini mungkin kifarah buat wanita itu yang sebelum ini dikaitkan sebagai orang ketiga, punca pendakwah itu bercerai dengan bekas isterinya ketika sedang sarat hamil.

Untuk makluman, Hana kini sedang sarat hamil dan pasangan ini sedang menunggu detik kelahiran cahaya mata pertama mereka tidak lama lagi selepas berkahwin pada Mei tahun lalu. Sebelum ini, kisah rumah tangga PU Abu menjadi perhatian umum apabila bertindak menceraikan Ain selepas memilih untuk bernikah dengan Hana. PU Abu dan Ain dikurniakan seorang bayi lelaki, Muhammad Adam Aysar pada 7 Jun tahun lalu.

Sejauh mana kebenaran disebalik pendedahan di atas tidaklah kami ketahui. Takkanlah seorang isteri mahu mengaibkan suami sebegitu rupa dan siap memalukan wanita lain juga. Mungkin ada benarnya akaun Instagram Hana digodam? Sama-sama kita nantikan penjelasan daripada tuan empunya badan.

www.myartis.com / Sumber & foto: Astro Gempak & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMUM HAMIL - NINA ISKANDAR BAKAL SAMBUT ANAK WAWASAN 2020

Alhamdulillah... tahniah kami ucapkan kepada pelakon Nina Iskandar yang mengumumkan dirinya kini sedang hamil anak pertama selepas selamat bernikah pada April lalu. Nina atau nama sebenarnya Nur Akmalina Iskandar, 28, akui bersyukur dan gembira dengan rezeki dikurniakan kepadanya dan suami, Azlan Adzanan.

"Bismillahirrahmirrahim. Time has flown pretty fast and so many things have happened in my life within such a short period of time. Overwhelming surprises - but only blessing after blessing. Syukur Alhamdulillah, My Husband and I are happy to finally announce to the public that we have a little one on the way. Terima kasih atas semua doa kalian. Jumuah Mubarakah. #Wawasan2020," tulisnya.

Nina berkongsi perkara tersebut di akaun Instagram miliknya. Menerusi perkongsian tersebut, dia turut memuatnaik fotonya bersama baby bump yang sudah mula kelihatan. Entri tersebut mendapat perhatian peminatnya yang rata-rata turut mengucapkan tahniah. Namun tidak kurang juga yang menganggap kehamilan itu sebagai bunting pelamin kerana dia dan suami baru sahaja bersanding pada awal bulan ini.

Pasangan ini terlebih dahulu telah diijabkabulkan pada awal April lalu dalam majlis yang diadakan secara tertutup untuk keluarga dan rakan terdekat sahaja. Difahamkan Nina mula mengenali suaminya yang juga seorang penolong pengarah ketika bekerjasama dalam drama 'Setelah Cinta itu Pergi', arahan Heykal Hanafiah.

Klik untuk gambar besar

www.myartis.com / Sumber & foto: Astro Gempak & Instagram Nina Iskandar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KEDUA SELAMAT BERSALIN - ASHRAF MUSLIM TIMANG 'BABY BOY'

Bulan ini ramai artis menyambut kelahiran antaranya Farah AF2, Yazer-Ekin, Yusry-Lisa dan terkini Ashraf Muslim pula menyambut kelahiran apabila isteri kedua, Wan Sakinah selamat melahirkan anak kedua mereka sekitar jam 1 pagi pada 14 September lalu.

"Alhamdulillah dan syukur pada Allah swt kerana pada tarikh 14 Sept 2015 jam 1 pagi.. Lega hati ini bila Isteriku Sakinah berjaya melahirkan seorang baby boy yg sangat comel. Alhamdulillah ibu dan anak dalam keadaan sihat serta baik belaka.

Klik gambar untuk size besar

"Terima kasih sgt2 pada Allah kerana kurniakan lagi ahli dalam keluarga Ashraf. Rasa sedih dan happy sgt2 bila kita dapat rasa Allah sentiasa bersama2 dgn kita.

"Terima kasih yg tak terhingga kepada isteriku Dayana kerana sentiasa bersama2 kami n turn awak bulan Disember plak yer.. dan juga terima kasih kpd ahli keluarga kami dan sahabat2 kami yg sentiasa menyokong kami.," tulis Ashraf di laman Instagram.

Wah makin tambah berserilah keluarga Ashraf ini dan tidak lama lagi giliran isteri pertamanya, Noor Dayana pula bersalin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NETIZEN TERSENTUH BACA NOTA TERAKHIR IQRAM BUAT ARWAH BAPA

Baru-baru ini, pelakon Iqram Dinzly menerusi laman Instagramnya telah mendedahkan nota terakhir penuh emosi yang ditulis buat Allahyarham bapanya, Muhammad Saipuddin Ahmad Said yang meninggal dunia pada 10 Oktober tahun lalu.

Tindakan Iqram yang sebelum ini terbabit dengan pelbagai kontroversi itu mendedahkan nota tersebut telah menyentuh hati netizen.

Iqram memberitahu yang dia menulis nota tersebut 10 hari sebelum bapanya meninggal dunia dan ia sempat dibacakan kepada arwah yang di antara isi kandungannya meminta bapanya mendoakan agar dia bertemu jodoh.

"Doakan Iqram bertemu jodoh yang baik dan dapat melahirkan zuriat yang baik demi warisan #Dinzly, Papa ya. I will do my best slowly and surely dengan niat Lillahitaala. Amin," tulisnya.

Klik untuk gambar besar

Kata Iqram, nota yang ditulis buat Allahyarham bersempena dengan hari kelahiran bapanya yang ke 72 pada Sabtu lalu.

"Semoga Papa menyambut usia 72 tahun di sana dengan cahaya dan perlindungan dari yang Maha Esa. Maaf kerana tidak bersama.

"Kerana Iqram sedang berusaha untuk kotakan kata-kata yang pernah Iqram perkatakan melalui penulisan terkahir Iqram kepada Papa di malam hari kelahiran Iqram yang ke 36 lepas.

"Ini adalah saat terakhir kita bersama di dunia dan Insya-Allah akan jumpa nanti di sana," katanya lagi.

Dalam pada itu, menerusi nota berkenaan, Iqram meminta bapanya mendoakan agar segala urusan ujian dan dugaan yang dilaluinya dipermudahkan.

Malah Iqram turut mengucapkan terima kasih kepada bapanya kerana telah menjalankan tugas dengan baik mendidiknya menjadi seorang manusia yang muslim sebenar.

"Semua cakap Papa adalah pejuang. Papa telah melakukan kerja yang baik dan ramai yang mendoakan Papa, Alhamdulillah.

"Papa, terima kasih kerana mengajar Iqram tentang bagaimana ingin menjadi seorang manusia dan muslim yang sebenar," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEMALANGAN - WANI PECAH MULUT, TERPAKSA BATAL PERSEMBAHAN

"Assalamualaikum semuaaa ! Alhamdulillah wani dah sedar ! Semuanya okay, mulut pecah skit je sbb tersangkut kat braces td. Tapi dah kurang, semuanya baik2 saja. Terima ksih semua yang mendoakan wani ya... esok wani dah boleh balik dah," demikian kata Wani atau Nur Syazwani Selamat, 21, melalui IGnya.

Penyanyi sensasi YouTube yang popular menerusi lagu 'Lepaskan' itu telah dimasukkan ke Hospital Sultanah Nora Ismail Batu Pahat, Johor, semalam akibat kemalangan yang membabitkan dua kenderaan di Pagoh, Johor. Ibunya turut cedera dalam kejadian tersebut.

"Kemalangan berlaku sekelip mata. Apa yang saya ingat, kereta dari arah bertentangan rempuh depan kereta kami.

"Ketika kejadian Wani sedang tidur di belakang. Oleh itu, saya tidak pasti sama ada dia tercampak atau tidak sehingga mengalami kecederaan," ujar sepupunya, Nuraini Yusoff, dipetik melalui Harian Metro.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TUNTUTAN NAFKAH: RM5,300 SEBULAN MELAMPAU - AWIE

Penyanyi dan pelakon Awie menyifatkan tuntutan nafkah anak yang dikemukakan bekas isterinya, Rozana Misbun untuk dua anak mereka adalah tidak munasabah dan melampau. Awie berkata demikian di Mahkamah Rendah Syariah Wilayah Persekutuan di sini semalam dan menyatakan tidak bersetuju dengan kesemua tuntutan tersebut.

"Anak-anak saya masih kecil dan saya sebagai ayah yang pernah menjaga mereka tahu perbelanjaan sepatutnya untuk mereka. Jumlah yang dituntut Rozana tidak munasabah sama sekali.

"Saya percaya amaun tersebut bukan untuk anak-anak saya," ujar Awie atau nama sebenarnya, Ahmad Azhar Othman, 48.

Jumlah nafkah anak yang munasabah untuk diberikan Awie bagaimanapun tidak dijelaskan ketika ditanya peguam Syarie, Mohd. Syafiq Norizan yang mewakilinya.

Awie sebaliknya hanya mendakwa jumlah yang diminta itu sengaja diada-adakan oleh Rozana.

Untuk makluman, Rozana dalam tuntutan nafkah kekal untuk kedua-dua anak mereka itu menuntut RM5,300 sebulan daripada Awie merangkumi perbelanjaan makanan, minuman dan keperluan diri (RM3,000), kos tempat tinggal (RM1,500) serta kos pembantu rumah sebanyak RM800.

Perbicaraan bersambung.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NIKAH APRIL DEPAN - JOE FLIZZOW SERAH PERSEDIAAN MAJLIS PADA IBU

Mengikat tali pertunangan dengan gadis pilihannya, Marini Ramlan pada 28 Disember 2019, penyanyi rap, Joe Flizzow mengumumkan dia dan bakal isterinya itu akan disatukan dalam majlis akad nikah pada awal April tahun ini.

Menurut Joe, dia hanya bersedia dari segi mental dan menyerahkan urusan persediaan majlis kepada ibunya, Aishah Ali: "Saya hanya bersedia dari segi mental, untuk persediaan majlis, saya lebih selesa untuk menyerahkannya kepada ibu saya memandangkan dia sangat teruja untuk mengadakan majlis perkahwinan saya.

"Kami memilih Dewan Perdana Felda sebagai lokasi majlis kerana ia mampu memuatkan lebih 1000 orang, kami harus mengundang ramai tetamu kerana kawan-kawan ibu saya pun lebih ramai dari kawan saya sendiri," seloroh Joe.

Klik untuk gambar besar

Ditanya soal konsep perkahwinan impian, Joe mengatakan dia lebih gemar untuk mengadakan majlis serba sederhana: "Kalau ikutkan saya, impian saya hanya mahu kahwin dalam masjid, saya suka sederhana sahaja.

"Tapi saya ikut kehendak ibu saya yang mahu ajak orang ramai. Memandangkan saudara mara pun tumpang gembira, maka eloklah kami adakan satu majlis yang boleh kedua-dua belah keluarga berkumpul," tambahnya.

Difahamkan, upacara akad nikah juga akan diadakan di hari dan lokasi yang sama. Maklumat lanjut mengenai majlis itu akan dihebahkan oleh pihak pengurusan Joe tidak lama lagi.

www.myartis.com / Sumber: Astro Gempak, Instagram Joe Flizzow & Marini Ramlan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING DITANYA MENGENAI JODOH - FARA FAUZANA TAK CEPAT MELATAH, AKUI DAH LALI & ANGGAP DOA

Penyampai radio Hot FM iaitu Fara Fauzana mengakui dia sudah lali berdepan soalan mengenai jodoh kerana sudah sering diajukan pertanyaan sebegitu. Tidak melatah dengan pertanyaan itu, Fara atau lebih mesra disapa Fafau berkata dia juga mengimpikan untuk berumah tangga namun soal rezeki dan jodoh atas ketentuan Allah.

"Ini bukan soalan peribadi dah, saya tak ada masalah. Saya selalu cakap dekat kawan-kawan tak ada masalah nak bertanya sebab itu juga adalah doa. Saya sebenarnya risau bila saya dah kahwin banyak benda saya tak boleh buat. Tak boleh nak fokus.

"Tapi kalau ia berlaku ia adalah rezeki, semua orang mengimpikan seperti itu tapi kalau belum lagi tidak menjadi masalah sebab kita ada keluarga dan kawan-kawan," jelasnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO - NEWBORN PHOTOSHOOT ISABELLA DEPP, ANAK NOURUL

Baru-baru ini, penyanyi Nourul Wahab Depp bersama suami dan anak-anak lelakinya telah menjalani sesi newborn photoshoot anak perempuan bongsunya, Isabella Depp dan berkongsi beberapa keping foto ketika sesi tersebut. Memilih tema 'Beauty & The Beast', 'gimnas' dan 'ballerina', sesi fotografi itu mendapat khidmat jurufoto terkenal 'Tiny Winy Photography'.

"Kan kami kata kami rajin ambik gambaq kali ni! Hahaha. Our family moment with our new addition to our family #isabelladepp taken by: @tinywinyphotography. Props semua diaorang sediakan. Bagus sungguh.. Siap jahit baju belle seperti beauty & the beast!. Terima kasih Ika dan Ifa..

"Kami pilih tema beauty & the beast, gymnast dan ballerina. Simple and beautiful. Teirma kasih @tinywinyphotography ❤. #littledepp #isabelladepp #deppfamily #thedepps #ladydepp #zacharydepp #raphaeldepp," kongsi Nourul.

Klik untuk gambar besar

Perkongsian itu mendapat pujian daripada peminat yang rata-ratanya menyifatkan wajah Isabella sangat mirip bapanya, Eric Daniel Depp: "Gegirl muka orang Paris. Love sangat!" puji salah seorang pengguna.

Isabella merupakan cahaya mata ketiganya bersama usahawan Perancis, Eric yang dilahirkan pada 30 April lalu secara pembedahan.

Menerusi perkahwinan keduanya itu, Nourul dikurniakan dua cahaya mata lelaki, Zachary, 5, dan Raphael, 3 tahun. Sebelum itu, Nourul memiliki seorang anak perempuan, Ayu Nazirah, 20, hasil perkongsian hidup bersama bekas suami, Ajai.

www.myartis.com / Sumber & foto: Astro Gempak, Instagram Nourul wahab Depp & Tiny Winy Photography

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA AKUI 'CINTAI' SHAHIR SUDAH LAMA

"Kami bukannya rapat dalam masa sebulan atau dua. Ia berkembang sedikit demi sedikit, bermula dengan mengenal hati budi masing-masing dan seterusnya mencari keserasian," demikian akui Erra Fazira yang mula membuka kisah cintanya dengan Shahir Zawawi secara perlahan-lahan.

Tambah Erra, hubungannya dengan Shahir saling melengkapi kekurangan yang ada dalam kehidupan masing-masing.

"Begitupun, menjadi lumrah apabila tiada sesuatu yang pun yang bergerak lancar dalam perhubungan. Rintangan pastinya ada kerana ia juga sebahagian daripada proses menyesuaikan diri," ujarnya yang tidak pernah merasa canggung mempunyai kekasih lebih muda iaitu berusia 28 tahun.

Bagaimanapun, Erra enggan mengulas lanjut mengenai ura-ura bakal mengikat tali pertunangan dalam masa terdekat. Katanya, sehingga kini tiada berita baru yang hendak dihebahkan.

--- IKLAN ---

"Memang tiada perkembangan lanjut seperti diperkatakan (bertunang). Apatah lagi kemungkinan itu dan ini. Selagi ia tidak membabitkan orang tua kami, maka apa saja termasuk perbincangan ke arah itu boleh dikategorikan sebagai angan-angan," katanya yang mengakui lega apabila Shahir sendiri membuka mulut mengiyakan hubungan mereka.

Nampaknya, Erra menggunakan pengalamannya dalam kehidupan dan mengambil pendekatan selamat supaya kisah peribadinya itu tidak menjadi terlalu sensasi. Bak kata pepatah, diam-diam ubi berisi!

Sumber: BH - Foto: Erra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AJL34: "MINTAK GAMBAQ BUAT TRIBUTE.. JEMPUT PUN DAK...." - NOURUL DEPP

Menerusi akaun Twitter baru-baru ini, penyanyi senior, Nurul Wahab atau lebih dikenali sebagi Nourul Depp ada meluahkan pendapat dan rasa kekecewan terhadap pihak produksi yang menganjurkan Anugerah Juara Lagu Ke-34, berlangsung di Axiata Arena, Bukit Jalil, Kuala Lumpur pada Ahad malam.

Menurut penyanyi lagu 'Kerana Terluka' ini, dia tidak diundang untuk ke program tahunan berprestij itu: "Nak tau cerita dak? TV3 mesej mintak gambaq nak buat tribute. buat tribute nak mintak gambaq sapa support dari belakang masa kami menang AJL dulu.

"Mintak gambaq, jemput pun dak. Tapi depa tak jadi nak buat flashback tu. I know why Hahahaha #sajanakkata," tulis penyanyi berusia 42 tahun itu yang turut mengakui tidak mengambil hati dengan sikap pihak produksi berkenaan dan sekadar mahu menegur mengenai soal adab.

Sekadar informasi, Nourul dan bekas suami, Ajai pernah meraih gelaran juara menerusi lagu 'Keliru' di pentas Anugerah Juara Lagu yang ke-17, pada tahun 2002. Menerusi edisi AJL kali ini, Ajai turut dilantik sebagai ketua juri di samping sembilan barisan juri lainnya.

Klik untuk gambar besar

www.myartis.com / Sumber & foto: Media Hiburan, Twitter/Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BENGANG DITUDUH MUFLIS - SAFIEY ILLIAS AKUI HILANG KERANA HIDAP BIPOLAR, BUAT 'COMEBACK' 2023 SEBAGAI 'NURWANITA'

"Bankrup celah mana ya? Cukup-cukuplah fitnah Nurwanita (panggilan Safiey). Sabar jelah. Tak apa saya anggap ini sebagai pembakar semangat kepada mulut-mulut yang asyik nak bertepuk tangan tengok orang ditimpa musibah.

"Masalah saya bukan kewangan, saya dah lama berniaga daripada sekolah umur 16 tahun, sampailah umur saya 25 tahun. Tak salah kot saya nak berehat sekejap dua hingga tiga tahun. Kalau boleh janganlah buat content guna nama saya untuk naikkan view awak. Berdiri atas kaki sendiri, boleh tak?

"Kongsi benda betul tidak apa, ini sampai fitnah, orang jadi salah faham pula," ujar usahawan sensasi Safiey Illias yang baru-baru ini muncul di laman Instagram bagi menjawab tuduhan kononnya dia sudah jatuh muflis, selain menyifatkan perkara itu sebagai palsu.

Dakwaan tersebut timbul selepas Safiey yang dilihat sudah agak lama menyepi dari dunia media sosial sejak namanya terpalit dengan beberapa kontroversi termasuk pertuduhan melakukan amang seksual bukan fizikal terhadap dua remaja di mahkamah.

Klik untuk gambar besar

Jelasnya, khabar angin sudah muflis disebarkan oleh seorang ejen hartanah itu adalah tidak benar malah meminta mana-mana individu tidak menggunakan namanya untuk meraih populariti segera.

Safiey atau nama sebenarnya Mohd Safiuddin Illias, 28, membuat penjelasan itu menerusi Instagram miliknya pada Sabtu dan memuat naik bukti salinan daripada Jabatan Insolvensi Malaysia yang menunjukkan dia tiada dalam rekod muflis.

Dalam masa sama, Safiey turut menjelaskan kehilangannya dengan memberitahu selain ingin berehat, dia juga sedang berdepan dengan beberapa penyakit berkaitan mental yang turut menggangu perniagaan dijalankan. Katanya, dia kini dalam tempoh bertenang namun akan membuat kemunculan semula dengan penjenamaan dan konsep baharu tahun hadapan.

"Tak bermakna kita diam, kita down... perniagaan kita merundum. Ini Nurwanita nak bagi tip sikit, dalam berniaga perlu ada 'cooling period' kemudian kita kembali dengan branding dan konsep baharu.

"Jadi kita lebih fresh dan kita buka buku baru... dengan berperang sakit bipolar dan masalah kesihatan mental lain, tak mudah tau. Jadi saya ambil langkah berehat sebentar dan wujudkan tempoh bertenang," jelasnya.

Dalam pada itu, penyanyi lagu 'Syinta Gila' ini berharap agar peminat dapat mendoakan yang terbaik buat dirinya sekali gus dapat memperoleh kejayaan kelak. Tekannya, dia tidak pernah gagal cuma melalui proses pembelajaran dan mahu membuat kemunculan semula dengan nama 'Nurwanita' agar lebih segar.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIA RAMADHANI SEDIA KEMBALI BERLAKON SELEPAS PULIH DARIPADA KETAGIHAN DADAH

Pelakon Indonesia Nia Ramadhani kini dikhabarkan sudah selesai menjalani proses pemulihan akibat penyalahgunaan dadah sejak 29 Mac lalu. Pelakon yang yang popular menerusi drama sinetron 'Bawang Merah Bawang Putih' itu dikatakan sedia untuk kembali aktif di dunia lakonan.

Perkara tersebut dijelaskan oleh peguam yang mewakili Nia iaitu Nur Zainab yang turut memberitahu pelakon tersebut telah sembuh sepenuhnya dari masalah dadah.

"Menurut keterangan daripada keluarga terdekat, Nia kini sudah sembuh dan bersedia untuk berdepan dengan orang ramai. Dia juga sedia untuk kembali ke dunia hiburan. Lihat sahaja dirinya ketika perbicaraan baru-baru ini... dia dalam keadaan baik," jelasnya seperti yang dipetik dari Detik Hot.

Klik untuk gambar besar

Nia ditahan pihak polis bersama suaminya, Ardi Bakrie dan pemandu mereka pada Julai tahun dan mahkamah sebelum ini memutuskan ketiga-tiga mereka dikenakan hukuman penjara selama setahun.

Bagaimana keputusan rayuan baru-baru ini telah membebaskan Nia dan hanya perlu menjalani proses pemulihan bermula tarikh ditangkap. Nia kini dikatakan sedang berehat dan mahu memberi fokus kepada ibadah puasa di sebuah lokasi yang dirahsiakan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA PENGANUGERAHAN PINGAT SETIA BOMBA - DARLING NGASRI LUAH RASA SYUKUR

Tahniah diucapkan kepada pelakon dan penerbit, Darling Ngasri atas penganugerahan Pingat Setia Bombayang yang diterimanya semalam, hasil berkat usaha dan sumbangannya menaikkan martabat Jabatan Bomba dan Penyelamat Malaysia dalam karya terbitannya.

Pingat tersebut diterima Darling atau nama sebenarnya, Nasreen Ngasri, 38, dalam sebuah majlis Istiadat Penganugerahan Pingat Kebesaran Jabatan Bomba 2020 yang berlangsung di Hotel Marriott Putrajaya.

Sudah menjadi impiannya untuk memartabatkan badan beruniform di Malaysia menerusi karya seni dan baginya, usaha tersebut hanyalah sumbangan kecil jika hendak dibandingan dengan pengorbanan yang diberikan oleh Jabatan Bomba dan Penyelamat.

"Pingat Setia Bomba ini saya terima sebagai penghargaan atas kerjasama menerusi karya-karya berkaitan bomba yang diterbitkan sebelum ini. Antara karya berkaitan bomba yang pernah diterbitkan saya adalah filem dan drama bersiri Hero serta telefilem berjudul Fateema Azahra. Selain itu, saya juga ada membuat iklan-iklan untuk mempromosikan bomba dan program mereka.

Klik untuk gambar besar

"Saya berterima kasih kepada semua kakitangan NS Star Studio dan karyawan yang pernah terlibat dalam projek bersama bomba. Anugerah ini bukan untuk saya seorang, tetapi buat mereka semua yang bekerja di belakang tabir juga.

"Tanpa usaha keras mereka projek bersama bomba tidak akan terlaksana. Insya-Allah, saya akan lebih bersemangat untuk melahirkan lebih banyak karya-karya positif tentang bomba sebagai tontonan rakyat Malaysia," katanya.

Menurut Darling, ini adalah pingat kedua yang diperolehi daripada Jabatan Bomba dan Penyelamat. Terdahulu dia telah dianugerahkan Pingat Jasa Bomba pada 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: AKHIRNYA SYUK SYJ MENGAKU DAH SELAMAT KAHWIN

Nampaknya, beberapa hari lalu hanya myartis.com sahaja yang mengetengahkan berita kahwin Syuk SYJ atau nama sebenarnya Mohamad Shukri Mohamed Sahar, 29.

Terkini, pelawak tersebut akhirnya mengakui kahwin secara rahsia dan tertutup dengan gadis pilihannya Sera, 23, di Kampung Ulu Sapi, Beluran Sandakan, Sabah.

"Sebenarnya majlis pernikahan ini telah dirancang awal tetapi perkara ini menjadi agak kelam kabut sedikit kerana saya terikat dengan program Juara Parodi. Ikutkan perancangan awal kami bernikah pada hari Sabtu, tetapi terpaksa dianjakkan pada keesokan harinya.

"Saya tiada niat untuk merahsiakan perkahwinan ini dan saya mohon maaf kepada semua pihak di atas perkara ini. InsyaAllah majlis di sebelah pihak saya iaitu di Pulau Pinang akan diadakan pada bulan Mac tahun depan. Semestinya saya akan jemput semua termasuklah pihak media dan peminat," ujar Shuk dipetik sebagai berkata melalui MH.

Tambah Syuk, keputusan untuk berkahwin disebabkan usianya yang makin meningkat dan bakal mencecah 30 tahun. Jadi bila berkenalan dan berkawan dengan Sera, dia teruskan niat untuk menikahinya setelah kedua ibu bapanya bersetuju.

"Saya anggap itu semua jodoh yang ditetapkan oleh Allah. Isteri saya seorang yang cukup memahami dan matang walaupun masih bergelar penuntut diploma di salah sebuah institusi tempatan," tambah Syuk.

Bagaimana dengan bulan madu? Jawab Syuk soal berbulan madu hanya akan difikirkannya setelah majlis di pihaknya selesai nanti.

Haa... berterus-terangkan bagus, barulah peminat dapat kepastian yang Syuk ni bukan 'single' lagi. Ahakk..!

Klik gambar untuk size besar

Foto: Syuk SYJ IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PELAKON 'AH BOYS TO MEN 4' DISERBU PEMINAT DI ONE UTAMA

Hari ini, telah berlangsung tayangan filem 'Ah Boys To Men 4' untuk media di GSC One Utama, di mana ramai pelakonnya telah hadir untuk sesi soal jawab selepas tayangan filem tersebut.

Apa yang menarik, bukan hanya puluhan media yang hadir... malah puluhan peminat filem tersebut juga hadir ketika sesi soal jawab media yang diadakan disebuah pusat hiburan berdekatan. Mereka kelihatan turut membawa banner, lampu led yang tertera nama pelakon sambil memberi sokongan padu terhadap pelakon kegemaran mereka itu.

Untuk info, 'Ah Boys To Men 4' hingga kini telah meraih lebih SGD sejuta dalam masa beberapa hari tayangannya. Ia sekaligus diramal bakal menyamai kutipan tertinggi siri filem itu yang dicatat sebelum ini : Ah Boys To Men SGD 6.3 juta, Ah Boys To Men 2 SGD 7.9 juta (rekod tertinggi kutipan Box Office di Singapura bagi filem tempatan), Ah Boys To Men 3 SGD 7.8 juta.

Filem komedi terbitan Singapura itu akan mula ditayangkan di negara ini pada 23 November 2017.

GAMBAR LAIN: KLIK DI SINI

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KAGUM ISTERI KUAT HADAPI UJIAN - YUSOF BAHRIN DOAKAN ZIZI TERUS ISTIQAMAH

"Alhamdulillah saya bersyukur kepada Allah kerana bagi kemanisan dalam rumah tangga kami. Sebagai suami kepada Zizi saya reda dengan ujian yang Allah bagi dekat isteri saya. Saya sangat-sangat bersyukur sebab Zizi sangat kuat menghadapi segala ujian Allah ini.

"Saya akan support dia 100 peratus untuk terus istiqamah di jalan Allah. Saya akan sentiasa ada di sisi dia walau apa pun ujian yang dihadapinya," kata suami kepada penyanyi Zizi Kirana iaitu pelakon Yusof Bahrin menerusi muat baik laman Instagram

Mengulas lanjut tentang situasi yang dihadapi Zizi dengan penerbit dan pengarah drama 'Jamu Nesan', Datuk Rafiena, Yusuf berkata dia bersyukur kerana isterinya tetap dengan pendirian untuk menjadi seorang muslimah yang baik.

Klik untuk gambar besar

"Saya nampak dia seorang yang tabah dan cekal menghadapi ujian. Sentiasa bersangka baik dan senang menolak perkara-perkara negatif ni ke tepi.

"Senyum je dia... MasyaAllah. Saya pun tak sekuat dia dalam menghadapi ujian. Allah tu sebaik-baik perancang dan Maha mengetahui kerana jodohkan saya dengan Zizi yang penyabar dan positif. Dia seorang yang tetap pendiriannya tambahan pula apabila berkenaan dengan isu agama," katanya.

Untuk makluman, Yusuf dan Zizi sah menjadi suami isteri dengan sekali lafaz di Masjid Usamah Bin Zaid, Wangsa Maju, Kuala Lumpur pada 19 September lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - BAPA AZZA ELITE KEMBALI KE RAHMATULLAH

"Kullu nafsin dzaikatul maut.. Innalillahiwainnailahirojiun buat abah saya Allahyarham zawari Abdul Aziz. Berbahagia lah bertemu Allah Abah. Noor Syg abah. Noor Azzarima Zawari, 1/08/2022," demikianlah tulis penyanyi dan pelakon Azza Elite yang memaklumkan berita duka dimana bapanya, Zawari Abdul Aziz, 71, telah pun meninggal dunia disyaki akibat masalah jantung di Hospital Batu Gajah, Perak, kira-kira jam 2 pagi, hari ini.

Azza atau nama sebenarnya Noor Azzarima Zawari, 45,  berkata, bapanya terlebih dahulu dimasukkan ke hospital di Ipoh, Perak akibat jangkitan C0V1D pada 1 Julai lalu.

"Sebenarnya abah kena Covid-19 awal Julai lalu dan dibenarkan keluar selepas Hari Raya Aidiladha tempoh hari. Kebetulan jantung abah pun bermasalah juga. Sepatutnya ada rawatan lanjut untuk jantung, tapi tak sempat. Cuma, punca kematian masih belum dapat dipastikan.

"Oksigen abah turun ke paras 73 dan 70 semalam. Sewaktu kakak saya, Noor Amelia Hafiza periksa mereka tak buang masa terus panggil ambulans dan bawa ke Hospital Batu Gajah.  Ketika itu abah masih okay. Allah lebih sayangkan abah. Dia meninggal dunia ketika mendapat rawatan di situ," jelasnya.

Klik untuk gambar besar

Menurut Azza, kali terakhir dia berjumpa bapanya sebelum sambutan Hari Raya Aidiladha yang mana ketika itu masih dirawat di hospital. Menurut Azza, Allahyarham meninggal seorang balu, Hamidah.

"Saya berjumpa abah sebelum dia keluar hospital. Tapi kalau tak jumpa pun memang setiap hari buat panggilan video. Kami adik-beradik selalu bergurau dengan abah. Minta maaf tu selalu.

"Abah suruh menjaga keharmonian adik-beradik. Itu saja pesanan abah yang selalu dia sampaikan kepada kami yang mana mesti sayang semua adik beradik walaupun berlainan ibu. Ikutkan kami semua ada 12 beradik. Kalau daripada mak saya, saya anak tunggal," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA HIDUP SUSAH - MILA JIRIN PERNAH KUTIP TIN TEPI JALAN

"Saya anak sulung dalam keluarga dan ibu bapa pula bekerja biasa dengan pendapatan kecil. Bapa saya bekerja sebagai pengawal keselamatan dan aktiviti lainnya, turut memungut tin di tepi jalan.

"Saya sendiri ada pengalaman ikut bapa pungut tin, memang kasihan. Ibu pula bekerja di kilang untuk bantu pendapatan bapa bagi menyara kami sekeluarga.

"Malah, pernah satu ketika atap rumah kami berlubang, bocor dan rosak akibat tak dapat diganti kerana tiada duit. Bila hujan, basah satu rumah dan itu sangat menyedihkan saya," ujar Mila Jirin, 32, dipetik sebagai berkata.

Ini kerana, kehidupan lampau penyanyi dan usahawan itu tidak seindah sekarang apabila mereka sekeluarga hidup serba kekurangan. Malah dia juga terpaksa melupakan hasrat untuk menyambung pengajian di menara gading disebabkan masalah kewangan.

"Namun, kejayaan menjulang trofi juara AF5 sangat membantu saya untuk mengubah nasib keluarga. Dengan populariti diraih ketika itu, saya dapat memberi keselesaan pada ibu bapa dan adik-beradik.

"Apapun, saya terfikir juga sampai bila akan jadi penyanyi dan terus popular. Justeru, sedikit demi sedikit melalui simpanan dibuat, saya mula berniaga.

Klik untuk gambar besar

"Alhamdulillah, mujur bertemu suami saya, Isz Mustapha, ketika itu yang bertindak sebagai pengurus dan dia banyak membantu dengan mengajar saya selok-belok berniaga," tambahnya.

"Apapun, kejayaan dimiliki saya kini adalah atas doa ibu bapa dan usaha. Namun, saya juga berterima kasih kepada semua pekerja yang banyak membantu dan hingga kini masih setia bersama," katanya di mana empayar perniagaannya dalam industri perkahwinan bernama Bizmilla kini mempunyai 18 dewan yang boleh digunakan untuk sebarang majlis dengan menyediakan beberapa pakej menarik untuk pelanggan.

Terkini, Mila juga dalam proses mengembangkan lagi perniagaannya di bahagian perkhidmatan pembelian dan penghantaran makanan secara dalam talian (online).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI BALQIS DIDAKWA MEMBERONTAK & TIDAK INGAT TUHAN - INI JAWABNYA

"Hello adik, orang kata adik memberontak dan tidak ingat Tuhan. Apa yang adik belajar dari ibu?" itulah pertanyaan seorang netizen menerusi ruangan soal jawab kepada pelakon cilik, Puteri Balqis yang kini meningkat dewasa.

Persoalan tersebut dilontarkan netizen selepas penampilan terbaharu Balqis yang dilihat memakai skirt pendek dan stoking panjang berwarna hitam dan bercorak tengkorak mencetuskan tanda tanya orang ramai mengenai keadaan terkini pelakon berkenaan.

Enggan berdiam diri, Balqis atau mesra disapa Aqish menerusi InstaStory miliknya tampil memberi respon berhubung persoalan netizen yang mendakwa dirinya memberontak dan tidak ingat Tuhan.

Klik untuk gambar besar

"Terima kasih untuk soalan ini. Ibu saya wanita bertatu, sentiasa menolong haiwan sekecil serangga, tidak ada media sosial, mengelakkan diri dari manusia kerana tidak mahu mengumpat dan mengeji. Berterima kasih kepada rumput yang dipijak, memohon maaf kepada haiwan-haiwan yang dikhianati," jawab Balqis di Instastory.

Tambah pelakon drama popular 'Akulah Balqis' itu, ibunya juga seorang yang rajin bersedekah kepada pekerja pemotong rumput dan tukang sapu sampah.

"Setiap hari dia akan berjalan dan bersedekah kepada pemotong rumput dan tukang sapu sampah. Ini doa ibu saya setiap hari, 'Wahai Pencipta kami, ampunkan seluruh hamba Mu, termasuk tumbuhan dan haiwan. Semoga seluruh hamba Mu dijauhkan dari seluruh pengkhianatan'," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID WARNA RAMBUT UNTUK RAYA - NETIZEN TANYA, "SAH KE.....?"

Baru-baru ini menerusi laman Instagram, pelakon Mawar Rashid telah memuatnaik sekeping foto perubahan warna rambutnya. Foto tersebut menunjukkan rambut Mawar yang telah diwarnakan sempena sambutan Hari Raya Aidilfitri tidak lama lagi.

"Rambut raya. Warna ash ada blue sikit. So that basuh few times nanti dia akan jadi warna ash brown," tulisnya sebagai kapsyen.

Namun, warna rambut tersebut menjadi perhatian netizen yang mempunyai perasaan syak wasangka untuk dibawa semasa bersolat. Bagaimanapun, ada segelintir pengikut yang meninggalkan komen positif serta memuji penampilan baru Mawar.

Mawar atau nama sebenarnya Wan Mawar Shaputri Wan Abdul Rashid berkahwin dengan Raf atau nama sebenarnya Raden Ahmad Faizal Yaakob pada 9 November 2017. Pasangan ini menerima cahaya mata lelaki, Raden Muhammad Rafael pada 13 Mac lalu.

Klik untuk gambar besar

www.myartis.com / Sumber & foto: Astro Gempak & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINCIN DI JARI ADIRA - TANDA TUNANG ATAU CINTA?

Jika baru-baru ini gambar peluknya dengan Hafiz AF7 menjadi gosip hangat apabila dia dikatakan kemungkinan menjalin cinta lama, namun terbaru, cincin 'mahal' di jari Adira AF8 lebih menimbulkan tanda-tanya.

Adira atau nama sebenarnya Siti Adira Suhaimi semalam telah memuat naik sekeping foto di Instagram yang memaparkan sebentuk cincin di jari manisnya.

Klik untuk imej besar...

Meskipun tanpa keterangan lanjut mengenai cincin tersebut, namun ia menimbulkan teka-teki mungkinkah cincin itu pemberian istimewa daripada Shahrul Nasrun Kamarudin?

Kerana umum memang sedia maklum bahawa Adira dan Shahrul yang juga merupakan Presiden Gerakan Belia Gagasan 1 Malaysia (GBB1M) amat rapat. Lebih menyakinkan, Shahrul juga ada meninggalkan komen di gambar cincin tersebut yang berbunyi “I LOVE you sayang. See u later”.

Sebutan 'i Love you' sememangnya menimbulkan seribu soalan kerana Adira pernah menafikan yang dia sedang menjalinkan hubungan dengan Shahrul. Malah, Shahrul sendiri pernah menegaskan bahawa hubungan mereka hanyalah sekadar teman rapat semata-mata.

Bagaimanapun, usaha media untuk menghubungi Adira bagi penjelasan lanjut tidak berhasil apabila penyanyi itu gagal dihubungi.

Persoalannya kini, adakah mereka sudah mengikat tali pertunangan ataupun itu sekadar cincin tanda percintaan mereka? Sama-samalah kita nantikan jawapannya nanti.


ISU TAYANG BADAN DI IG - AEDY ASHRAF MAHU JADI DIRI SENDIRI

Gara-gara tindakannya memuatnaik gambar dan video yang menampakkan susuk tubuh di Instagram, pelakon yang menceburi dunia lakonan sedari usia lapan tahun, Aedy Ashraf telah dikritik sesetengah pihak.

Tidak terkecuali, tindakan pelakon yang bakal muncul menerusi filem 'Blok 404' itu juga turut menjadi pendebatan hebat netizen.

Aedy ditanya mengenai perkara ini berkata yang dia bukan sengaja mahu mencetus kontroversi sebaliknya hanya menjadi diri sendiri.

"Saya hanya menjadi diri sendiri. Selama ini saya berusaha keras mendapatkan susuk badan dambaan ramai lelaki.

Jadi, apa salahnya saya kongsi di Instagram. Lagipun, saya bukan sengaja mahu cetus kontroversi. Ini kehidupan dan pilihan saya.

"Terpulang kepada khalayak mahu melihatnya atau tidak," kata jejaka berusia 24 tahun ini dengan tenang apabila perkara itu dibangkitkan.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NABILA RAZALI TAK NAK MENYANYI LAGI?

Isu yang melanda penyanyi Nabila Razali berhubung nyanyian terkucil di Anugerah Juara Lagu 35 (AJL35) sehingga kini masih lagi hangat diperkatakan.

Nabila menerusi Insta Story telah memuat naik entri yang mengundang tanda tanya netizen. Ini kerana Nabila telah berkongsi kenyataan seakan telah membuat satu keputusan.

Dalam satu lagi perkongsian, Nabila berkata keputusannya untuk berada di atas pentas adalah keputusannya dan dia tidak menyesal dengan keputusan yang dibuat.

Klik untuk gambar besar

"Ia adalah keputusan saya untuk berada di pentas itu dan saya menikmati setiap saat yang berlalu tanpa menyesal. Tolong jangan salahkan pengurusan saya kerana mereka bekerja keras untuk capai impian saya," tulisnya.

Nabila yang juga seorang pelakon itu turut berterima kasih kepada semua yang menyokong serta memikirkan ini adalah keputusan yang tepat yang perlu dibuat.

Perkongsian Nabila tersebut sekaligus membuatkan banyak pihak tertanya-tanya. Meskipun tidak jelas mengenai statusnya itu, namun ramai beranggapan penyanyi berkenaan seolah sudah berjauh hati dan bakal meninggalkan dunia nyanyian.

www.myartis.com / Sumber & foto: Harian Metro & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 FOTO - MAJLIS ULANGTAHUN KE-12 PERKAHWINAN SITI & DATUK K

Penyanyi Datuk Seri Siti Nurhaliza dan suaminya, Datuk Seri Khalid Mohamad Jiwa (Datuk K) semalam telah mengadakan majlis ulangtahun perkahwinan mereka yang ke-12 di Restoran Wow KL, Pusat Pelancongan Malaysia (MaTiC).

Majlis ulangtahun perkahwinan mereka turut diraikan oleh ahli keluarga dan rakan terdekat, serta dimeriahkan dengan persembahan dari Siti sendiri dan Hael Hussaini.

Untuk info, Siti dan Datuk K bernikah pada 21 Ogos 2006 di Majlis Wilayah Persekutuan, Kuala Lumpur dan dikurniakan cahaya mata pertama, Siti Aafiyah pada 19 Mac lalu.

Klik untuk gambar besar

www.myartis.com / Sumber: Instagram CTDK, Izara Aishah, Haneef Roslan, Syahmi Azhari & Adala Concept

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY: "KALAU TAK SEDAP, DIAM ATAU KRITIKAN MEMBINA BUKAN MENGHINA"

"Nak menegur dan mengkritik boleh, namun jangan sampai kita hilang adab dan sopan santun sesama bangsa. Kritikan sentiasa dibolehkan, namun biarlah membina. Makanan itu rezeki bersama, punca rezeki orang yang menjual, dan jadi rezeki orang yang membeli.

"Paling tidak hormatilah makanan yang di panggil 'rezeki' itu. Kalau tak sedap, diam atau berikan kritikan membina bukan sampai menghina dan menjatuhkan air muka seseorang. Kalau sedap maka puji lah agar lebih ramai yang datang mencuba.

"Apabila dikritik secara berhemah, saya pasti hampir setiap penjual akan cuba berusaha untuk memperbaiki makanan mereka. Setuju?" kata cef selebriti terkenal, Datuk Fazley Yaakob yang meluahkan rasa kesal terhadap sikap sesetengah individu yang mengkritik sebuah kedai makan sehingga menjadi tular di media sosial.

Klik untuk gambar besar

Menerusi entri di laman Instagram (IG), Fazley menegaskan kritikan boleh dilakukan namun ia harus sesuatu yang membina supaya mereka dapat memperbaiki kelemahan di masa akan datang

Rata-rata bersetuju dengan apa yang dikatakan oleh Fazley dan berharap orang ramai mengunakan saluran yang betul untuk menegur.

www.myartis.com / Sumber & foto: Astro Gempak & Instagram Fazley Yaakob

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU BAIKI HUBUNGAN DENGAN ALLAH & MANUSIA - PU ABU HARAP DIBERI PELUANG

"Semua manusia tak terlepas dari membuat silap dan saya pun manusia. Saya masih ada keluarga serta bapa dan akan hidup bersama mereka selepas ini," tutur pendakwah bebas yang juga bekas peserta program Pencetus Ummah (PU), Abu Sufyan, 26, yang mahu membuka fasa baru dengan bertekad untuk fokus memperbaiki kehidupannya selepas ini.

PU Abu atau nama penuhnya Muhammad Abu Sufyan Mohd Mokhtar Rozaidi yang masih aktif mengadakan sesi ceramah itu berkata, dia mahu memperbaiki hubungannya dengan Allah dan sesama manusia. Dia juga berharap netizen atau masyarakat boleh memberinya peluang untuk menjadi insan yang lebih baik.

Bagaimanapun, Abu enggan mengulas mengenai penceraian dengan bekas isterinya Hana Azraa. Hana atau nama sebenarnya Nurhannah Azra Mohd Zakir sebelum ini tampil membuat penjelasan dan mengesahkan berita penceraian mereka menerusi Instagram. Abu dan Hana mendirikan rumah tangga pada Mei tahun lalu dan dikurniakan cahaya mata bernama Muhammad Uwais Al-Mateen pada 1 Februari.

Sebelumnya, dia pernah mendirikan rumah tangga bersama Ain ‘Afini namun hubungan mereka terlerai pada 16 Mei 2019 apabila diceraikan dengan talak dua. Hana juga pernah mendirikan rumah tangga sebelum perkahwinan bersama Abu. Menerusi perkahwinan pertamanya itu, dia dikurniakan seorang anak perempuan, Afifah Aisyah yang kini berusia empat tahun.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALAH SAMAN, DIPERINTAH BAYAR RM60,000 - ALI MAHU RAYU BATAL KEMENANGAN BALU ARWAH ABAM

"Alhamdulillah syukur pada Allah kes Saman Hakim putus kan kemenangan kepada ku @hidayah_hamzah syukur pada Allah.. terima kasih kepada Peguam kami, Mak, Abah, Anakku Hamzah, adik beradik famili & rakyat Malaysia yg mendoakan kami sekeluarga.. Aamin2.... #sujudsyukurpadamuyaallah #allahbersamakita #alhamdulillah #allahmendengardoa2kit," tulis balu Allahyarham Abam iaitu Nor Hidayah Mohd Ali menerusi laman Instagram.

Selepas hampir dua tahun, akhirnya Hidayah menang kes saman fitnah yang difailkan terhadap adik iparnya, Ali Puteh. Memetik laporan mStar, keputusan tersebut dibuat Hakim Mahkamah Sesyen Kuala Lumpur, Zulqarnain Hassan pagi tadi.

Berikutan itu, Ali diperintahkan untuk membayar ganti rugi kepada Nor Hidayah sebanyak RM60,000. Peguam yang mewakili Hidayah berkata, hakim telah menolak tuntutan dibuat keluarga Allahyarham Abam yang meninggal dunia pada 10 Februari 2020 dengan kos.

Klik untuk gambar besar

"Kami percaya keputusan ini membersihkan segala kata-kata negatif yang dilemparkan kepada anak guam kami. Sebelum ni dikatakan ada pihak telah dianiaya oleh anak guam, namun mahkamah jelaskan tidak berlaku sebarang penganiayaan sebaliknya anak guam kami yang dianiya," katanya.

Bagaimanapun, Hidayah terpaksa kembali ke mahkamah lagi apabila Ali bercadang untuk memfailkan rayuan keputusan mahkamah itu. Menurut Ali, dia mahu berbuat demikian apabila mendapati wujud fakta tidak betul sepanjang perbicaraan berlangsung sejak dua tahun lalu.

Ditanya mengenai keyakinannya untuk mencabar keputusan itu di peringkat lebih tinggi, Ali berkata dia sekadar mahu menggunakan saluran perundangan yang ada, malah dia akur dengan keputusan mahkamah hari ini.

"Alhamdulillah selesai di Mahkamah Sesyen. Saya akur dengan keputusan, tapi saya akan buat rayuan di Mahkamah Tinggi. Ada beberapa fakta yang tak betul namun saya tak boleh beritahu kerana ia akan ganggu proses di Mahkamah Tinggi nanti. Saya diberi masa selama 14 hari untuk buat rayuan.

"Saya ada ruang untuk merayu sebab ada beberapa fakta yang tak betul. Jadi saya akan kongsikan di Mahkamah Tinggi nanti. Apa pun keputusan hari ini saya okey saja, saya akur. Saya tak marah atau nak mengamuk... saya hormati keputusan mahkamah," ujarnya.

Dalam pada itu, Ali berkata dia sudah menjangkakan serta bersedia dengan kecaman netizen selepas kalah dalam kes saman fitnah itu: "Saya dah bersedia... menang pun kita kena (kecam), kalah pun kita kena. Jadi saya tiada masalah dengan netizen. Sebab kita tahu apa yang berlaku. Kalau saya share di media sosial, ia akan jadi masalah di Mahkmah Tinggi nanti," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ERYKAH BADU: THE STAR 'PECAT' DUA EDITOR

Kontroversi mengenai Erykah Badu bukan hanya menjadi perbualan hangat dikalangan artis yang cetek ilmu kerana membantah pembatalan konsertnya di Malaysia, malah ia terus hangat dengan episod terkini yang menyaksikan dua editor The Star digantung tugas selamanya, atau dalam kata lain 'dipecat'.

Semuanya gara-gara akhbar tersebut yang menyiarkan gambar Erykah Badu dengan tattoo atau grafik kalimah 'Allah' tanpa memikirkan sensitiviti masyarakat beragama Islam di negara ini.

Erykah Badu

Meskipun permohonan maaf telah disiarkan secara terbuka, The Star akhirnya telah menggantung dua editor yang dikatakan bertanggungjawab ke atas kontroversi tersebut. Laporan The Malaysian Insider menyatakan, Editor Kanan sisipan Star2, Lim Cheng Hoe dan Timbalan Editor Daryl Goh telah digantung tugas selamanya berkuatkuasa serta merta.

Sehubungan itu, The Star dilaporkan melantik Editor Bersekutu Rozaid Rahman dan Shah Dadameah bagi 'membantu dan membimbing' akhbar itu semula khususnya mengenai isu-isu yang berkaitan sensitiviti agama.

Untuk info, semalam DSU Dr. Rais Yatim telah mengeluarkan kenyataan bertulis di laman Twitter-nya mengenai pembatalan konsert Erykah Badu yang dijadualkan berlangsung pada 29 Februari 2012. Menurut Dr. Rais, konsert Erykah Badu telah melanggar garis panduan Agensi Pusat Penggambaran Filem dan Persembahan Artis Luar Negara (Puspal) yang menyentuh sensitiviti agama dan nilai-nilai budaya Malaysia.

Keputusan tersebut turut disokong oleh pemimpin-pemimpin parti politik lain yang menyatakan konsert itu mempunyai kesan negatif terhadap rakyat Malaysia yang majoritinya beragama Islam.

Kesimpulannya, tindakan Dr. Rais sememangnya tepat dalam memelihara keharmonian rakyat berbilang bangsa di negara ini. Kita tidak mahu negara ini menjadi transit kepada artis-artis 'sampah' seperti ini yang tidak tahu menghormati agama lain demi kepuasan diri.

Bayangkan... sekiranya kita membubuh grafik atau tatoo gambar ibu bapa Erykah Badu atau artis-artis lain di punggung dan didedahkan kepada umum, apakah ia wajar? Dan apa pula reaksi artis tersebut bila melihat grafik atau tattoo itu... adakah mereka gembira dan akan menyuruh lebih banyak grafik dipapar dipunggung orang lain?

Dalam hal ini... tepuk dada tanya selera. Jangan hanya kerana Erykah Badu, kita mengetepikan agama dan maruah Islam yang jelas-jelas dihina dan diperlekehkan. Ingatlah, tiada agama di dunia yang mahu agama dan tuhan mereka dihina dan diperlakukan sedemikian rupa.

Oleh yang demikian, Erykah Badu harus bertanggungjawab atas perbuatannya yang bersifat 'kurang ajar' dan keterlaluan itu. Kerana bukan hanya sekadar Malaysia sahaja yang telah membatalkan konsertnya, mungkin akan datang beberapa negara Islam lain akan turut melakukan tindakan yang sama.

Bak kata orang, what you give you get back!!


VIDEO - JAWAPAN BIJAK ANAK ZUL YAHYA BILA DITANYA KAWAN SEKOLAH

Menerusi Instagram pelakon dan pengarah filem, Zul Yahya telah memuat naik sebuah video perbualannya dengan anak perempuannya bernama Arissa.

Melalui video berdurasi kurang satu minit itu, Arissa menceritakan situasi diajukan persoalan oleh kawan-kawan sekolahnya kenapa bapanya tidak berlakon lagi.

Namun jawapan yang diutarakan oleh Arissa menyejukkan hati bekas pelakon drama bersiri superhero tempatan 'Pepaya' ini.

Zul dilihat menghadiahkan ciuman di pipi Arissa sebagai tanda berpuas hati dengan jawapan bijak anak perempuannya itu.

Terdahulu viral sebuah video Zul Yahya berkongsi pengalaman penghijrahan dirinya dan keluarga di laman internet.

Menurut pelakon berusia 43 tahun ini, dia tidak menyangka dan terlintas di fikirannya untuk meraih populariti sebegitu.

Walau bagaimanapun, dia hanya mampu berharap perkongsian yang tidak seberapa itu mampu menjentik naluri yang mendengar untuk turut sama berubah ke arah yang lebih baik.

Perubahan yang dialami oleh Zul bukan hanya kepada pembawakan dirinya namun imejnya turut berubah yang kelihatan lebih selesa tampil berjubah dan berkopiah.

Rata-rata netizen menyokong perubahan Zul dan mendoakannya supaya terus istiqamah mencari jalan hidup lebih baik.

ATAU KLIK DISINI UNTUK TONTON VIDEO

Sumber: mynewshub

Foto & video Zul Yahya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'BABY GIRL' KEDUA LAHIR JULAI DEPAN - HANEZ SURAYA OBSES DENGAN KOREA

"Alhamdulillah, saya dan suami bakal menerima cahaya mata perempuan. Biarpun saya berharap untuk mendapat cahaya mata lelaki untuk kelahiran kedua ini, saya tetap bersyukur dengan rezeki Allah. Sebenarnya, saya dan suami sudah mengetahui jantina anak kami semenjak kandungan berusia 19 minggu lagi.

"Saya dan suami tak kisah, asalkan anak yang bakal dilahirkan sihat walafiat dan cukup sifat," demikian kata pelakon Hanez Suraya yang kini sarat hamil tujuh bulan dan bakal menimang cahaya mata perempuan kedua pada Julai ini.

Ditemui di majlis baby shower dan pelancaran produk lip tint Cake Pop di Hotel Grand Millennium, pelakon telefilem 'Sayangku Damia' ini mengakui terlalu minat dengan drama Korea dan muzik K-Pop sejak hamil anak kedua dan sering menghabiskan masa menonton rancangan dari negara terbabit.

Klik untuk gambar besar

"Sebelum ini, saya memang meminati budaya dan industri Korea tapi tidak terlalu obses seperti apa yang saya alami sewaktu hamil kali ini. Sehinggakan, saya pernah mengajak suami saya untuk bercuti ke sana.

"Saya memang minat dengan budaya dan industri hiburan Korea. Namun, ketika saya hamil anak kedua, kegilaan itu semakin menjadi-jadi. Saya terpengaruh dengan gaya solekan mereka yang natural serta menggunakan lip tint sebagai pelengkap gaya.

"Dari situ, datanglah idea untuk mengeluarkan produk lip tint yang diberi nama Cake Pop. Datang dalam tiga seleksi iaitu Watermelon, Strawberry dan Orange, produk Cake Pop boleh didapati menerusi Instagram @cakepop.hq bermula hari ini.

"Sebenarnya saya tertarik dengan solekan mereka dan suka tengok muka mereka, cantik sangat. Jadi, saya pun berbincang dengan suami untuk keluarkan produk kecantikan sendiri iaitu pewarna bibir dengan harapan penggunaakan dapat bibir cantik seperti pelakon Korea," tuturnya.

Untuk makluman, Hanez selamat bernikah dengan Romie pada 14 Mei 2015 di Masjid Putra, Putrajaya dan mereka dikurniakan seorang cahaya mata perempuan, Putri Aleesya pada 30 Disember 2015. Suami Hanez sebelum ini telah mempunyai dua orang anak lelaki hasil perkahwinan terdahulu.

www.myartis.com / Sumber & foto: Astro Gempak & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JACLYN VICTOR - JAGALAH DIRI

Selepas menerima sambutan yang sangat baik menerusi lagu “Sebelah Jiwaku” yang kini hangat diputarkan di corong radio, Jaclyn Victor sekali lagi membuat kemunculan bersama single terbarunya yang berjudul “Jagalah Diri”.

“Jagalah Diri” merupakan sebuah lagu hasil sentuhan berbisa Edry Abdul Halim. Lagu yang berirama ballad ini dilihat memerlukan seorang penyanyi yang mempunyai kekuatan vokal bernada tinggi dan Jac sudah pastinya mempunyai kredibiliti dan amat sinonim dengan ciri-ciri yang diperlukan. Lagu-lagu sebegini bak ‘makanan’ kepada bekas Juara Malaysia Idol ini.

Klik untuk imej besar...

Single kedua  “Jagalah Diri” ini juga merupakan lagu tema kepada filem Stereoscopic 3D (S3D) Malaysia yang pertama yang berjudul “29 Februari”. “29 Februari” adalah sebuah filem di bawah arahan Edry Abdul Halim yang bergenre “biografi fantasi” dan bakal muncul diseluruh pawagam tanah air pada 30 Ogos 2012.

“Jagalah Diri” lebih mengisahkan tentang apabila kehilangan orang tersayang, tangisan dan kesedihan tidak akan mengubah keadaan. Lagu ini bersifat ‘keakuran’ dengan ujian takdir bagi mereka yang terpisah selamanya-lamanya. Lagu yang berskala besar ini dilihat amat berpotensi dan mampu meneruskan kejayaan seperti yang pernah diraih melalui “Sedetik Lebih”, lagu tema kepada filem epik aksi Hikayat Merong Mahawangsa.

Bagi menyemarakan lagi promosi lagu tema dan filem tersebut, KRU Music telah menerbitkan klip video “Jagalah Diri” yang diarahkan oleh Wan Hafiz buat tontonan umum. Sudah pasti klip video ini mampu membuatkan anda  lebih menghayati dengan mendalam irama dan lirik “Jagalah Diri” yang mempunyai hubungkaitnya dengan filem tersebut.

VIDEO KLIP:


JUARA AF 2014 - FIRMAN RAIH RM50,000 & KERETA VIOS

Seperti yang dijangka, peserta yang berasal dari Sabah, iaitu Firman, 25, akhirnya berjaya merangkul kejuaraan program realiti Akademi Fantasia 2014 (AF 2014) yang berlangsung di Auditorium Majlis Bandaraya Shah Alam (MBSA),Selangor, semalam.

Firman atau nama sebenarnya Mohd Firman Bansir membawa pulang hadiah wang tunai berjumlah RM50,000, sebuah Toyota Vios TRD Sportivo, pakej percutian ke Osaka, Jepun berserta trofi sumbangan Astro.

Pada pertandingan akhir itu, Firman telah menyanyikan lagu berjudul Kejoraku Bersatu nyanyian Amy Search dan sebuah lagu baharu, Di Pintumu ciptaan Datuk M.Nasir.

Klik gambar untuk size besar

Sementara bagi naib juara pula, ia jatuh kepada Aman atau nama sebenarnya Mohd Razman Abdul Aziz, 21, yang berasal dari Melaka. Dia membawa pulang hadiah RM30,000, sebuah Perodua Myvi, pakej percutian ke Osaka, Jepun dan trofi.

Bagi tempat ketiga pula ia dimenangi oleh Ewal atau nama sebenarnya Ikhwal Hafiz Ismail, 22 dan membawa pulang wang tunai RM20,000, percutian ke Osaka Jepun serta trofi.

Manakala tempat keempat dan kelima dimenangi oleh jatuh kepada Nuha dan Adel di mana masing-masing menerima RM15,000 dan RM10,000 berserta percutian ke Osaka Jepun dan trofi.

Konsert kemudian bertambah meriah apabila Nuha dipilih memenangi anugerah khas yang meraih wang tunai RM10,000 daripada D'Herbs. Nuha dikatakan dipilih kerana menjadi pelajar paling banyak menunjukkan perubahan sepanjang 10 minggu AF 2014 bersiaran.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KENA KUTUK DI INSTAGRAM - LANA NORDIN 'NAIK ANGIN'

Pelakon yang pernah digelar Pamela Anderson Malaysia, Lana Nodin 'naik angin' apabila ditegur oleh seseorang di Instagramnya akibat sering berpakaian seksi. Tambah membuat Lana geram apabila pengomen tersebut mempertikaikan bakat seninya yang didakwa tak seberapa.

"Ni lagi sorang umat mulut tak de insurans, rasa diri lebih bagus dari org lain… meh aku cabar ko @alamache ko dtg casting mane2 aku nak tgk ko berlakon pulak mengata org tak ke mane aku berlakon kan…meh ramai2 pulak tgk ko berlakon…tengok hebat mane pulak bakat ko sampai mengata org lain sebab rasa diri sendiri lagi bagus," balas Lana sedikit emosi.

Iyalah... di zaman teknologi ni, ramai pihak yang mudah memberi komen dan nasihat sekiranya mereka diterima sebagai 'ahli' media sosial seseorang artis itu. Kalau nak dilayan, memang jenuh dibuatnya... tetapi artis juga punya peranan sendiri untuk menangkis tohmahan masyarakat. Tak gitu?

Komen yang membuat Lana bengang - Klik untuk baca...

Baju yang didakwa seksi...


HENTI HANTAR BANTUAN - USTAZ EBIT LEW DIPANGGIL PIHAK POLIS

Gara-gara kurang senang dengan pendakwah terkenal Ustaz Ebit Lew dan dihentam susulan ada segelintir pihak mengkritik dan memfitnah kerja kebajikan yang dilakukannya, akhirnya dia memaklumkan terpaksa berhenti menghantar bantuan buat sementara waktu selepas dipanggil oleh pihak polis.

Difahamkan, Ustaz Ebit dipanggil ke Cawangan Khas Bukit Aman dan diminta untuk memberi keterangan kepada pihak polis berhubung isu tular mengenainya selepas mendapat aduan. Menurut Ustaz Ebit ketika dihubungi, dia bagaimanapun dilayan dengan baik oleh pihak polis.

"Menangis dari tadi. Cuma nak menangis pada Allah. Entahlah. Tersandar rasa. Rasa penat sangat. Walau saya ada kebenaran untuk memberi bantuan. Dari tengah malam semalam saya dihubungi untuk ke Cawangan Khas Bukit Aman.

"Saya mengakui merasa sedih dengan apa yang terjadi. Sepanjang memberikan sumbangan, banyak wang persendirian yang dikeluarkan, namun saya tidak memaklumkan di media sosial," kongsinya.

Dakwanya, tujuannya sering memuat naik gambar membantu golongan susah adalah kerana ada banyak pihak yang menghulurkan bantuan.

Klik untuk gambar besar

Mungkin penat dengan kontroversi yang melanda, Ustaz Ebit Lew memohon maaf kepada semua pihak dan memaklumkan sepanjang bulan Ramadan ini dia hanya akan menyalurkan sumbangan melalui akaun bank sahaja atas saranan banyak pihak.

"Andai saya menyusahkan sesiapa saya minta maaf. Saya memang tak boleh tengok orang tidur atas najis atau tepi jalan. Lebih seratus orang dah saya bayar penginapan dan tempat tinggal. Cuma beberapa kes tu saya kongsikan dengan kawan di media fb saya. Saya pun tak niat nak viral apa ke.Ramai anak-anak susah terbiar tahfiz saya bayarkan yuran mereka.

"Perniagaan saya sebenarnya sangat baik. Syukur pada Allah. Rezeki melimpah ruah. Saya belanja duit saya sendiri dari dulu lagi untuk bantu orang dimana-mana. Masa pkp ini dah berjuta habis. Duit simpanan saya sendiri dah sejuta ringgit saya belanjakan. Sekarang ramai juga mula bersama saya dalam kerja membantu dan menyelamatkan mereka yang dalam kesusahan termasuk frontliner.

"Saya minta maaf. Saya memang jadikan media ini medan berkongsi rasa kasih sayang dengan semua. Tadi menangis saya beri keterangan pada beberapa pegawai sebab penat kot. Serius penat sangat. Saya tak salahkan sesiapa. Saya bukan ahli politik. Saya bukan sesiapa. Cuma cina Islam yang sayangkan Islam dan Negara Malaysia.

"Saya minta maaf pada semua yer. Atas nasihat setakat ini sahajalah saya berkhidmat pada semua secara langsung. Saya cuma akan transfer duit pada orang susah. Saya teruskan dari rumah sahaja. Jangan tag saya lagi kes orang susah. Nanti habis PKP baru saya cuba bantu.

"Saya cuma nak peluk anak saya. Saya nak peluk bidadari saya. Selamat Ramadhan pada semua. Jika ini harga perlu dibayar setelah semua ini saya reda. Saya minta maaf pada semua ye. Saya salah. Kepada Allah saya berserah. Ya Allah aku adukan sedih aku, susah aku hanya kepada Engkau," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - MAJLIS BERTUNANG ANAK AZIZ M OSMAN

Tahniah buat pelakon, penerbit dan pengarah Aziz M Osman sempena majlis pertunangan anak perempuan nya Puteri Nurul Fatehah hari ini.

Untuk info, mereka sekeluarga mengenakan pakaian merah jambu sebagai tanda satu hati dalam majlis penuh meriah itu. Nampaknya tidak lama lagi, Aziz bakal menjadi datuk pula dan bertambah besarlah keluarga mereka nanti. Ahak!

Klik gambar untuk imej besar...


TARIK BALIK TUDUHAN - FAYE BERI TEMPOH 2 BULAN PADA ELLY MAZLEIN

"Niat saya cuma ingin melindungi keluarga daripada cemuhan masyarakat dan menegakkan kebenaran yang saya bukan punca kes cerainya itu," demikian kata Faye Kusairi yang meminta Elly Mazlein untuk tampil menarik balik dan memohon maaf kepadanya atas tuduhan dia punca penceraian beliau dan bekas suami, Azmi Hatta.

Kata Faye, dia belum ada masa untuk berbincang dengan peguam mengenai tindakan susulan yang akan diambil selepas kenyataan balas Elly berhubung perkara ini.

"Hal lain pula, anda perlu bertanya dengan peguam saya. Buat masa ini, saya belum ada masa untuk berjumpa atau berbincang dengan peguam lagi. Saya akan fikirkannya nanti.

Selain itu, tambahnya lagi keadaan Elly yang sedang sedih dan tertekan setelah apa yang berlaku, lebih-lebih lagi di dalam tempoh berpantang mungkin membuatkannya senang dipengaruhi oleh orang lain sehingga menuduhnya sebagai punca penceraian mereka.

Dalam kenyataan yang sama, Faye turut memberi tempoh selama dua bulan kepada Elly untuk menarik balik tuduhan yang dianggap sebagai fitnah kepadanya. Namun kata Faye, jika Elly gagal berbuat demikian, beliau tidak akan teragak-agak merancang untuk mengambil tindakan undang-undang terhadap pelakon itu.

Sementara itu, ditanya mengenai sejauh mana hubungan yang terjalin diantaranya dengan bekas suami Elly, Faye berkata bahawa ia hanyalah sekadar hubungan profesional diantara seorang pelakon dan seorang pengarah di lokasi penggambaran drama dan tidak lebih daripada itu.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'DISERANG' PEMINAT ELLY MAZLEIN - ALYAH AKAN AMBIL TINDAKAN

Bukan hanya juri tetap Gegar Vaganza 3 (GV3), Datuk Ramil MS (Tok Ram) sahaja dikecam malah isterinya, Alyah turut terkena tempiasnya juga.

Alyah ketika dihubungi memberitahu yang dia akan mengambil tindakan terhadap peminat setia Elly Mazlein sekiranya masih 'menyerangnya'.

Ini kerana kata Alyah, tindakan itu dirasakan jalan terbaik selepas dia turut menerima beberapa panggilan dan mesej berbaur kecaman selain menerima kecaman teruk di laman sosial.

"Setakat ini, saya masih boleh bersabar kerana apa yang berlaku ini hanyalah masalah kecil. Bagaimanapun sekiranya ada pihak cuba mengungut mahu menyimbah asid atau mengancam keselamatan, saya tidak teragak-agak untuk membuat laporan polis.

"Saya dihentam teruk di Instagram. Malah ada juga individu yang sanggup membuka akaun Instagram baru semata-mata mahu menghina saya dan suami.

"Lebih teruk, saya menerima panggilan telefon tanpa henti daripada individu tidak dikenali sejurus selepas program itu tamat bersiaran selain turut menghantar mesej supaya Ramli segera memohon maaf kepada Elly," jelas Alyah.

Terdahulu keputusan drastik Elly meninggalkan program GV3 pada minggu keempat menimbulkan kemarahan peminat selepas penyanyi itu terasa hati dengan komen Ramli yang mengaitkan dirinya dengan isu ihsan atau belas simpati.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAJIN MINUM KOPI - NOURUL DEPP ALAMI JANGKITAN DALAM TEKAK

"Sepanjang 24 tahun menyanyi ini tak pernah sekali pun pergi Otorhinolaryngology (ENT). Hari ni pergi juga. Tumpas dengan sakit tekak dan berkali-kali semenjak Jun ke September. Rupanya dah rajin minum kopi ni, bagi jangkitan pada tekak. Okay katakan tidak kepada kopi sementara ni.

"Kalau buat show jangan sibuk nak minum kopi. Ambil bau saja! Ni semua kerana suami ku, kopi dia sedap. Black kopi tau. Bukan kopi susu ka atau kopi 3 in 1. Jauh sekali. Itu bahaya! Jadi berjumpalah doktor pakar telinga, hidung dan tekak (ENT), terbongkar semua kisah dalam kerongkong.

"Alhamdulillah sikit sahaja jangkitan tetapi kena rawatlah. Nasib baik cepat bertindak! Nasib baik vocal cord tiada apa apa. Alhamdulillah," demikian kongsi penyanyi Nourul Depp menerusi akaun Instagramnya.

Klik untuk gambar besar

Dalam status tersebut, Nourul memberitahu dia mengalami jangkitan dalam tekak akibat terlalu kerap minum kopi. Kata Nourul, sepanjang 24 tahun bergelar penyanyi dia akhirnya terpaksa mendapatkan rawatan di unit telinga, hidung dan tekak kerana berdepan masalah dari sejak beberapa bulan lalu.

Tambah Nourul lagi, keadaan kesihatannya bertambah teruk berikutan masalah jerebu yang semakin parah di ibu kota: "Jerebu ni pun tak membantu. Agaknya siapalah yang boleh berkeras sedikit dengan negara yang duk bakar hutan tu?! Banyak orang dah jatuh sakit ni," tambahnya yang turut menerima komen dimana peminatnya mendoakan kesihatan penyanyi lagu 'Cinta Azali' itu dan menasihatinya agar tidak melanggar pantang.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EZLYNN FAILKAN PERMOHONAN CERAI - SUAMI ENGGAN 'LEPASKAN'

Pergolakan rumah tangga penyanyi yang pernah popular dengan lagu 'Hi Hi Bye Bye' iaitu Ezlynn atau nama sebenarnya Azline Ariffin, 35, akhirnya terjawab apabila beliau memfailkan permohonan cerai terhadap suaminya, Adam Fahmy Shamsudin di Mahkamah Rendah Syariah.

Bagaimanpun, Adam Fahmy selaku defendan tidak bersetuju dengan perceraian yang difailkan oleh Ezlynn pada Januari lalu mengikut Seksyen 47 Akta Undang-Undang Keluarga Islam (Wilayah-Wilayah Persekutuan) 1984.

Berikutan itu, mahkamah telah memerintahkan kedua-dua pihak untuk melantik wakil Jawatankuasa Pendamai (JKP) dalam kalangan ahli keluarga mereka.

Dalam proses perceraian, JKP terdiri daripada ahli keluarga yang rapat dengan plaintif dan defendan bertujuan memberi nasihat dan mencari jalan penyelesaian.

Pada prosiding hari ini, Ezlynn telah melantik kakak kandungnya manakala Adam Fahmy yang juga pengurus artis itu melantik adik kandungnya sebagai wakil JKP dalam kes perceraian mereka.

Klik untuk gambar besar

Hakim Syarie Mohamed Hizwan Mohamed Nor kemudian menetapkan 11 Julai ini untuk wakil-wakil JKP membentangkan laporan mereka.

Status rumah tangga penyanyi Ezlynn dan suaminya akan diketahui pada 11 Julai depan selepas jawatankuasa pendamai mengemukakan laporan berhubung jalan penyelesaian dalam kes perceraian itu.

Ezlynn dan Adam Fahmy mendirikan rumah tangga pada 20 November 2011 dan belum dikurniakan anak.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom